Četrnaesti Studentski debatni turnir Belgrade Open 2015 – Balkanekspresrb.rs\nPreko 100 studenta prestižnih univerziteta Evrope posetiće Beograd i kroz šest takmičarskih rundi boriće se za titulu najboljeg tima i najboljeg govornika. Pored inostranih studenata, na turniru će učestvovati i studenti univerziteta iz Srbije\nIno: Press ADM\nU ORGANIZACIJI Akademske debatne mreže Otvorena komunikacija i u saradnji sa Univerzitetom u Beogradu, 31. oktobra i 1. novembra na Pravnom fakultetu u Beogradu održaće se Međunarodni debatni turnir Belgrade Open 2015. .\nPreko 100 studenta prestižnih univerziteta Evrope posetiće Beograd i kroz šest takmičarskih rundi boriće se za titulu najboljeg tima i najboljeg govornika. Pored inostranih studenata, na turniru će učestvovati i studenti univerziteta iz Srbije.\nŠest debatnih rundi će tokom subote i nedelje biti održane na Pravnom fakultetu, tokom kojih će student na engleskom jeziku debatovati na zadate teme.\nFinalna debata i svečano zatvaranje turnira će biti održano u Evropski Centar za Kulturu i Debatu GRAD ( Braće Krsmanovića 4) u nedelju 1. novembra sa početkom od 21 čas.\nGlavni sudija debatnog turnira Belgrade Open 2015, Carlo Cabrera, je britanski student i debater filipinskog porekla, sa velikim brojem osvojenih međunarodnih turnira. Više puta je učestvovao na Evropskim i Svetskim univerzitetskim debatnim prvenstvima na kojima je debatovao ili sudio.\nOvogodišnji Belgrade Open 2015 će se održati četrnaesti put po redu, čime pokazuje svoju dugu tradiciju i interesovanje međunarodnih studenata za debatu i ovaj turnir.\nBelgrade Open je jedan od najzjačajnijih međunarodnih debatnih turnira u Centralnoj i Istočnoj Evropi. Od 2000. godine kada je održan prvi Belgrade Open pa do danas učesnici turnira su bili debateri iz Austrije, Bosne i Hercegovine, Bugarske, Hrvatske, Češke, Nemačke, Grčke, Mađarske, Irske, Makedonije, Moldavije, Crne Gore, Rumunije, Slovačke, Slovenije, Rusije, Turske, Velike Britanije i Sjedinjenih američkih država.♦\nTagsStudentski debatni turnir


BRUKA: Evo kako je Srbiji propalo 75 miliona dolara za borbu protiv poplava 2010. godine! - Dnevni.rs\nBRUKA: Evo kako je Srbiji propalo 75 miliona dolara za borbu protiv poplava 2010. godine!\nSrbija je od Svetske banke, a za borbu protiv poplava imala na raspolaganju čitavih 75 miliona dolara, ali od te tranše povučeno je samo 7, dok ostatak novca nije nikada iskorišćen jer tadašnja Vlada Srbije nije imala projekte i regularne tendera.\nSrbija je definitivno mogla da danas ima daleko manje posledice od katastrofalnih poplava, da se na vreme razmišljalo i da se novac dobijen od Svetske banke za poplave zaista za to i koristio. Posle pisanja Telegrafa da je 50 miliona dolara dobijenih za borbu sa vodom jednostavno nestalo, donosimo vam novu, još neverovatniju priču, gde smo imali novac na raspolaganju, ali ne i projekte?!\nSvetska banka je 2010. godine godine odobrila Srbiji dosta povoljnih kredita, ali malo šta je od tog novca povučeno, jer “nije bilo projekata” i tendera?! O tome da Srbija ne može da povuče sav novac jer nedostaju valjani projekti, kao i tenderi mnogo puta upozoravao je i nekadašnji direktor te institucije u Beogradu Sajmon Grej.\nPrintskrin: Wikipedia/ DrJunge\nKako Telegraf.rs saznaje deo novca, tačnije odobrenih 75 miliona dolara bio je namenjen za poljoprivredu, a zbog nedostataka projekta povučeno je samo 7, dok “ostatak novca nije nikada povučen“.\n- Deo odobrenog kredita odnosio se i na brobu Srbije protiv poplava i to baš na neke delove zemlje koji su u ovim poplavama pretrpele najveću štetu, ali dolari Svetske banke nisu za te namene nikada povučeni jer nije bilo odgovarajuće administracije – navodi naš izvor iz Vlade Srbije.\nKako saznaje naš portal samo 7 miliona dolara potrošeno je na sanaciju Bavaništanskog, Novokneževačkog i Tovarničkog kanala, a realizovani su i sanacioni radovi na primarnoj i sekundarnoj mreži drenažnog sistema Plavna, kao i na Dunavu, dok su ostale ideje ostale “ad akta”!\nPosle novembarskog sastanka objavljeni su i tenderi za sisteme za odbranu od poplava za reke Jasenicu, Jadar, Begej i Grabovačku reku kao i za nabavku mobilne opreme za odbranu Novog Sada od poplava, zatim tender za nabavku centralnog radara kao i za pet mostova na drenažnim sistemima.\nPrema saznanjima do kojih smo došli do kraja nisu urađeni tenderi i projekti za sisteme odbrane od poplava na rekama Tamnava, Mačva, Mlava, Jasenica kod Smederevske Palanke, a u planu su tenderi za radove na Dunavu kod Apatina kao i za radove na Tisi.\nOvu informaciju za Telegraf potvrdila je i ministarka popljoprivrede Srbije Snežana Bogosavljević Bošković.\n- Tačno je da su sredstva bila odobrena i da nisu povučena zbog administrativnih problema – rekla nam je ona.\nMinistar poljoprivrede Srbije u to vreme bio je Saša Dragin, kojeg je kasnije zamenio Dušan Petrović, a premijer Srbije Mirko Cvetković, koji nije odgovarao na pozive Telegrafa.


„Gasprom njeft“ i NIS sa Novak Đoković Fondacijom renovirali 10 školskih kabineta širom Srbije | NIS\nNIS > Presscentar > Vesti > „Gasprom njeft“ i NIS sa Novak Đoković Fondacijom renovirali 10 školskih kabineta širom Srbije\n„Gasprom njeft“ i NIS sa Novak Đoković Fondacijom renovirali 10 školskih kabineta širom Srbije\nKompanije „Gasprom njeft“ i NIS su zajedno sa Novak Đoković Fondacijom, u poslednja tri meseca renovirale i obnovile deset školskih kabineta za fiziku i hemiju u osnovnim i srednjim školama širom Srbije.\nProjekat obnove kabineta predstavlja značajan doprinos obrazovanju mladih\nSavremena laboratorija za fiziku svečano je otvorena danas u Gimnaziji u Smederevskoj Palanci.\nPalanačka gimnazija jedna je od škola u područjima koja su stradala u prošlogodišnjim poplavama. Zajedničkom akcijom „Gasprom njeft-a“, NIS-a i fondacije najboljeg tenisera sveta, nove kabinete za fiziku i hemiju već su dobile škole u opštinama Obrenovac, Svilajnac, Lazarevac, Krupanj, Ub, Petrovac na Mlavi i gradovima Valjevo, Šabac i Paraćin.\nU poslednja tri meseca renovirano je i obnovljeno deset školskih kabineta za fiziku i hemiju u osnovnim i srednjim školama širom Srbije\n„Gasprom njeft“ i NIS, kao i zaposleni u ove dve kompanije, sakupili su 30 miliona dinara, kao znak solidarnosti i podrške stanovništvu iz područja pogođenih poplavama. Sakupljena novčana sredstva usmerena su na rekonstrukciju školskih laboratorija.\nSavremena laboratorija za fiziku svečano je otvorena danas u Gimnaziji u Smederevskoj Palanci\nProjekat obnove kabineta predstavlja značajan doprinos obrazovanju mladih, što je jedan od glavnih prioriteta društveno-odgovornog poslovanja kompanija NIS i „Gasprom njeft“.


/ UMEŠ LI DA ČUVAŠ TAJNU?\nSofi Kinsela\tUMEŠ LI DA ČUVAŠ TAJNU?\nJunakinja romana Umeš li da čuvaš tajnu?, dvadesetpetogodišnja Ema\nKorigan, kao i valjda svaka devojka na svetu, ima vrlo malo tajni.\nDobro, nije da ih nema, ali nisu to bogzna kako krupne tajne, od\nonih što će izmeniti svet... Jednoga dana, u hamletovskom trenu,\nsedeći u avionu koji svaki čas može da se sruši, ona će i poslednji\ntajnoviti delić svoga života otkriti potpunom strancu. Ispostavlja\nse da je misteriozni neznanac čovek bez koga ovaj roman ne bi dobio\nzaplet – on je vlasnik kompanije za koju Ema radi, vrlo važna faca.\nGazda sada zna sve, ali baš sve o njoj, do poslednjeg intimnog\ndetalja: i kakav donji veš nosi, i kako je izgubila nevinost, i šta\nstvarno misli o momku za koga će se, po svemu sudeći, uskoro\nudati... Posetite: www.sophiekinsella.com\nudati... Posetite: www.sophiekinsella.com Komentari\nIMAM TVOJ BROJ - JEDAN POZIV I ON JE VAŠ\nRSD 672.00\tBOGOMDANA DOMAĆICA\nRSD 552.00\tMoj ne tako savršeni život\nRSD 719.00\tPotraga za Odri\nRSD 719.00\tTAJNI SVET SNOVA JEDNE KUPOHOLIČARKE - tvrd povez\nRSD 688.00\tKupoholičarka spasava stvar\nRSD 799.00\tPrva bračna noć\nRSD 872.00\tKUPOHOLIČARKA U INOSTRANSTVU\nRSD 879.00\tTAJNI SVET SNOVA JEDNE KUPOHOLIČARKE


Naslovna » Izlasci » Pozorište » Humanitarna akcija: Život koji živimo\nNeko drugi 2. juni 2015. Pozorište Postavite komentar\nCentralni događaj navedene humanitarne akcije je izvođenje pozorišne predstave Studio Centra „Život koji živimo“, koja će biti odigrana u nedelju, 7. juna od 19.00, na sceni „Stamenković“, Ustanove kulture Palilula.\nTog dana, zainteresovani građani neće plaćati ulaznice za pozorišnu predstavu, već će donositi dečiju garderobu, igračke, higijenske i kozmetičke preparate, koji su neophodni domovima za nezbrinutu decu. Posle završetka akcije, prikupljena pomoć će se pravilno distribuirati u svih šest objekata Centra za zaštitu odojčadi, dece i omladine u Beogradu.\nHumanitarna akcija „Život koji živimo“ biće nastavljena tokom septembru, kada će se istoimena pozorišna predstava izvoditi po beogradskim osnovnim školama. Svaka škola u kojoj se predstava bude izvodila, sedam dana će sakupljati pomenutu pomoć koja će se takođe predavati domovima za nezbrinutu decu.\nZa lakši život i rad\nOsnovni cilj ove akcije jeste da se ustanovi koja vodi računa o marginalizovanim grupama dece olakša život i rad, kao i da se toj deci pošalje jasna poruka da građani i deca Beograda misle na njih.\nSa druge strane, deci koja će učestvovati u prikupljanju pomoći, koja će se odreći nekih svojih omiljenih igračaka i delova garderobe, koja će igrati pozorišnu predstavu, usađuje se ideja o humanosti i o društvenoj odgovornosti. Oni će se posle takvog čina osetiti ponosni, jer su nekome pomogli i želeće taj osećaj odgovornosti da ponove i drugi i treći put.\nPozorišna predstava Studio Centra „Život koji živimo“ bavi se temom dece koju su odbacili roditelji i društvo kom pripadaju.\nKroz motive dve čuvene Andersenove bajke „Devojčica sa šibicama“ i „Ružno pače“, govori se o deci koja su, sticajem okolnosti, prepuštena da se sama brinu o sebi. Andersenove bajke su večne, upravo zato što nam šalju mnogo dublju poruku od one koju shvatamo na prvo čitanje. Teme njegovih bajki problemi su sa kojima se čovečanstvo uvek susretalo, a glavni junaci su deca, predstavljena često i u obliku životinjskih mladunaca.\nVerzija ovih bajki u predstavi „Život koji živimo“, ističe upravo pomenutu suštinu, prebacujući likove i radnju u današnje vreme. Glavni likovi su deca današnjice, odbačena i napuštena. U velikoj borbi za život, deca će u obe priče pronaći put i dobiti novu priliku za ostvarenje. Dve bajke, povezane su sa monološkim segmentima, koji govore o surovosti današnjeg načina života, nerazumevanju, otuđenosti, medijskom i tehnološkom uticaju na društvo.\nU predstavi „Život koji živimo“ uloge tumače polaznici „B“ grupe pozorišnog studija Studio Centra, deca uzrasta od devet do 14 godina. Namenjena je deci koja bezbrižno odrastaju u svojim domovima i sa svojim porodicama, i onoj drugoj deci koja osim ulice, nemaju više ništa, ali i roditeljima, nama odraslima, koji smo dužni da pomognemo i da našu decu vaspitavamo da nismo jedini na ovom svetu i da treba da mislimo i prihvatamo one koji nemaju ništa i koji samo izgledaju „drugačije“ od nas. (danubeogradu.rs)\nTagovicentar za zaštitu odojčadi deca dece i omladine humanitarna akcija scena "stamenković" studio centar uk palilula\nPrethodni Beer Garden na Adi Ciganliji, od 10. jula\nSledeći Rim – zaista večni grad


Postizanje političkog rešenja za pitanje Kosova je nacionalni prioritet Srbije koja se snažno protivi svakom pokušaju nametanja unilateralnih, protivpravnih postupaka i zbog toga što oni ne doprinose atmosferi podsticajnoj za dalji tok dijaloga koji je u prekidu, izjavio je danas ministar spoljnih poslova Ivica Dačić u Bakuu.\nDačić je na sastanku Pokreta nesvrstanih zemalja zahvalio svim državama koje nisu priznale Kosova i da je, samo u prethodne dve godine, poštujući argumentaciju Srbije, ukupno 15 država povuklo odluku o priznanju, saopštilo je Ministarstvo.\nOn je pozvao i sve one države koje su priznale Kosovo da još jednom dobro razmotre svoju odluku i dalekosežne posledice takvog presedana ne samo za Srbiju i Balkan, već i druge zemlje i regione širom sveta.\nMinistar je istakao da Srbija pridaje veliki značaj i visoko ceni saradnju koju ostvaruje sa Pokretom nesvrstanih.\n"Izražavamo punu podršku poštovanju principa suvereniteta i političke nezavisnosti kao temeljima na kojima treba da počivaju međunarodni mir i bezbednost, kao i negovanje prijateljskih odnosa i saradnje između država", naglasio je Dačić.\nOn je dodao da veruje da je svet zasnovan na vladavini prava i poštovanju ljudskih prava i dostojanstva svakog čoveka, žene i deteta, bez obzira na njihovo poreklo, veru, etničku ili bilo koju drugu pripadnost, jedina zdrava osnova za mir i održiv razvoj.\nU govoru Dačić je naglasio značaj i ulogu povezivanja mladih iz svih krajeva sveta, uključujući i one koji su međusobno geografski veoma udaljeni, kao važne komponente zbližavanja i međusobnog upoznavanja naroda i država.\nDačić je istakao da Vlada Srbije pridaje veliku važnost programu stipendiranja mladih iz zemalja članica i posmatrača Pokreta nesvrstanih u okviru projekta "Svet u Srbiji".\n"Zahvaljujući ovom programu, do ove godine se ukupno 427 studenata iz zemalja članica i posmatrača Pokreta nesvrstanih zemalja školovalo na najboljim univerzitetima u Srbiji, a mi se iskreno nadamo da će ovaj broj u godinama koje dolaze nastaviti da raste", naveo je ministar.\nDačić je poručio učesnicima da mogu da računaju na prijateljstvo, dobronamernost, njegovu ličnu podršku i partnerstvo Srbije u ispunjavanju ciljeva i principa Pokreta nesvrstanih zemalja i izgradnji boljeg sveta za generacije koje dolaze.


PETNJICA ĆE OPET PLESATI U RITMU EVROPE - Radio Petnjica\nNaslovnica Novosti PETNJICA ĆE OPET PLESATI U RITMU EVROPE\nPETNJICA ĆE OPET PLESATI U RITMU EVROPE\nProšlogodišnji predstavnici Petnjice na manifestaciji "Crna Gora u rirtmu Evrope", sa predsjednikom opštine Samirom Agovićem i Nerminom Muratović\nOpština Petnjica će i ove godine učestvovati na takmičenju „Crna Gora u ritmu Evrope“. Predjsednik opštine Samir Agović je potpisao ugovor o učešću u ovom muzičkom programu koji se drugi put organizuje na teritoriji Crne Gore. Audicija za predstavnika opštine Petnjica, održaće se početkom februara. Predstavnici iz petnjičke opštine će se predstaviti na jeziku neke od zemalja Evopre, ili na jeziku Izraela ili Australije čije ambasade podržavaju ovo takmičenje. Na audiciju se mogu prijaviti djeca uzrasta od petog razreda osnovne škole zaključno sa četvrtim razredom srednje škole. Organizator dodjeljuje državu na čijem jeziku će se djeca predstaviti i tako donesu pobjedu na prestižnom takmičenju „Crna Gora u ritmuEvrope“ – 2019.\nTivat, pobjednik iz 2017.godine je domaćin u novoj sezoni takmičenja. Nermina Muratović iz kancelarije za mlade opštine Petnjica i koordinator ovog projekta je istakla da je ovo prilika da djeca iz Petnjice pokažu svoj talenat, nauče nešto novo i promovišu Bihor.\n„Opština vodi računa o djeci i mladima u Bihoru uključujući ih u sve društvene tokove u našoj državi. Pokušavamo da približimo sve sadržaje koji imaju djeca i mladi u ostalim opštinama. Shodo tome, učešće na ovom muzičkom takmičenju, je prilika da naša djeca pokažu da su talentovana i da ravnopravno sa ostalom djecom mogu da učestvuju u ovakvim ili sličnim projektima. U toku su početne pripreme za audiciju za izbor predstavnika naše opštine“, istakla Muratović.\nNagrada za djecu pobjednike je putovanje u jednu od zemalja koje podržavaju ovo takmičenje, a za opštinu čija će djeca pobjediti benefit je finalni televizijski prenos iz te opštine i organizacija novih projektnih aktivnosti.


Konstrakta se čula dalje od Evrope; Amerikanci: "Tehnički, to je pesma..." - BIGportal.ba\n“Možda i najčudniji nastup večeri, srpska predstavnica Konstrakta, upravo je zauzela pozornicu, kako bi izvela svoju pesmu “In corpore sano”. Tehnički, to je pesma, ali više predstavlja umetnički performans. Konstrakta tokom cele pesme sedi i najveći deo vremena pere ruke u lavoru, dok četvoro njenih igrača uvija peškire oko svojih ruku”, navodi se u tekstu ispod fotografije s nastupa koja je obišla svet.\n“Njena pesma treba da bude komentar na pritisak koji društvo vrši na žene da ispune visoke standarde lepote. Ali takođe ima za cilj da izazove debate o tome kako se vlade odnose prema umetnicima i muzičarima”, pisalo je dalje u tekstu.


Naslovna » Izlasci » Deda Mrazovo selo, 1. januara\nAh Neša 27. decembar 2016. Izlasci Postavite komentar\nOpština Savski venac u saradnji sa gradskom vladom pripremila je mesto praznične čarolije, bogat novogodišnji program i brojna iznenađenja za goste prestonice, Beograđane, a posebno za one najmlađe.\nNa platou ispred Muzeja istorije Jugoslavije (Botićeva 6) u nedelju, 1. januara, od 11.00 do 16.00 u prazničnom raspoloženju na najlepši način prisutni će moći da upoznaju važnost darovanja, uživaju u društvu Deda Mraza i njegovih pomoćnika i uz igru, muziku i čaroliju radosno započnu Novu godinu.\nU programu će učestvovati dečji hor, muzički orkestri, pozorišni animatori (Deda Mrazovi pomoćnici, vile, patuljci…), glumci, cirkuski žongleri, mađioničari, a izvodiće se i dečje lutkarske predstave.\nPored toga, u Parku otvorenog srca će u saradnji sa Turističkom organizacijom Beograda biti organizovana promocija domaćih proizvoda, rukotvorina i starih zanata.\nSvim mališanima koji 1. januara u 11.00 posete Deda Mrazovo selo predsednica opštine Savski venac Irena Vujović podeliće paketiće, koje je obezbedila opština. (danubeogradu.rs)\nTagovideda mrazovo selo izlasci muzej istorije jugoslavije nova godina park otvorenog srca savski venac za dž\nPrethodni Da li ste se ogrnuli?\nSledeći Belgrade Winter Magic na Savskoj promenadi


Država nije uradila ništa kada je Kosovo proglasilo nezavisnost - Istinomer\nPredsednik Srbije o reakciji bivše vlasti na proglašenje kosovske nezavisnosti. (TV Prva, 21. 2. 2019.)\n“Ništa, dakle, naša država u odbrani ustavnog poretka u trenutku proglašenja kosovske nezavisnosti ne radi ništa.”\nhttps://www.istinomer.rs/izjava/drzava-nije-uradila-nista-kada-je-kosovo-proglasilo-nezavisnost/ 2019-03-08 0 5 0 Kratke noge Istinomer\nU toku je nova “drama” u odnosima Beograda i Prištine, nakon što je kosovski parlament usvojio Platformu o dijalogu, koja predviđa da Srbija prizna Kosovo u sadašnjim granicama (Srbija platformu još nema, pošto je Vučić najpre najavio da će je predstaviti još krajem marta, najkasnije početkom aprila prošle godine, a zatim se predomislio). Prema mišljenju Marka Đurića, Priština je ovim činom zakucala “poslednji ekser u kovčeg dijaloga”, dok je za Informer “objavila rat Srbiji” i “odbila sve predloge o razgraničenju”.\nSa intenziviranjem priče o razgraničenju kao „zvaničnom“ stavu Srbije, odnosno stavu „zvaničnika“ Srbije, ide i prebacivanje odgovornosti za kosovski problem na bivšu vlast. Tako je, u nedavnom gostovanju u jutarnjem programu TV Prva, predsednik Vučić po ko zna koji put optužio bivšu vlast da je uspostavila granicu na Jarinju i Brnjaku, što je Istinomer već ocenio kao zloupotrebu činjenica, te da nije učinila „ništa“ u odbrani Ustava Srbije u trenutku proglašenja kosovske nezavisnosti.\nTada je podsetio da smo 2006. doneli Ustav u kom kažemo “sad više ništa ne damo, sad im ne damo Kosovo ni za živu glavu, iako smo imali već pogrom 2004, težak Kumanovski sporazum 99. godine”. Uz priznanje da je i sam kao opozicija (tada je bio u Srpskoj radikalnoj stranci), glasao za isti taj Ustav, Vučić je podsetio da su kosovski Albanci 2008. doneli odluku o nezavisnosti, kojom je direktno prekršen najviši pravni akt Srbije.\nZatim je upitao šta je naša država preduzela u odbrani Ustava, suvereniteta i integriteta zemlje, a nakon odgovora voditelja Srđana Predojevića da ćemo “svi reći da ništa nije urađeno”, rekao je:\n“Ništa, dakle, naša država u odbrani ustavnog poretka u trenutku proglašenja kosovske nezavisnosti ne radi ništa. Svađaju se između sebe predsednik i premijer ko će više da se dodvori strancima, više se dodvorio Tadić nego Koštunica i zato je Tadić nastavio da vlada, Koštunica nije, jer Tadić baš ga briga za Kosovo, a Koštunica je brinuo za Kosovo i tako je sve prošlo i propalo. Ti isti koji su u svemu tome učestvovali, dozvolili da bez naše reakcije, da sa tim velikim ništa Kosovo proglasi nezavisnost, danas nam sole pamet o Ustavu.”\nNa pitanje šta je tada kao opozija uradio i šta je bio njihov predlog rešenja, Vučić je odgovorio da je podržavao sve one koji su hteli da sačuvaju ustavni poredak Srbije i dodao:\n„Ali sam, takođe, znao da smo već radili nešto na očuvanju našeg ranijeg ustava iz Miloševićevog perioda, iz 28. marta 1990. i to smo pokušali bili ratom, nije prošlo, izgubili smo to zahvaljujući, vi možete da kažete ovakvoj ili onakvoj politici, svakako je pogrešna ako je rezultat pogrešan. A onda vam dolazi druga politika koja vam kaže da je dobra, a koja ne uradi apsolutno ništa. Trebalo je biti negde na sredini.“\nDa li je baš sve bilo kao što predsednik Vučić kaže, ili činjenice kažu drugačije? Šta je, dakle, država Srbija uradila nakon što je Kosovo proglasilo nezavisnost 17. februara 2008. godine, a kako se ponašala Vučićeva Srpska radikalna stranka?\nIstoga dana kada je proglašena nezavisnost Kosova javnosti su se, manje-više istom porukom, obratili tadašnji premijer Vojislav Koštunica, predsednik Boris Tadić i predsednik Skupštine Oliver Dulić, dok su pojedini ministri otišli na Kosovo kako bi “dali podršku Srbima i nealbancima”.\nOdluku o proglašenju kosovske nezavisnosti tadašnji predsednik Srbije Boris Tadić nazavao je nelegitimnim aktom, poručivši da „Srbija nikada neće priznati nezavisnost Kosova i Metohije“. Tadić je zatražio od UNMIK-a i KFOR-a da za Srbe na Kosovu obezbedi najviši stepen bezbednosti.\n“Srbija nikada neće priznati nezavisnost Kosova. Srbija je reagovala i reagovaće svim mirnim, diplomatskim i pravnim sredstvima da se ovaj akt privremenih kosovskih institucija poništi. Srbija od međunarodnih institucija na Kosovu traži da se odmah poništi ovaj čin, koji je protivan osnovnim principima međunarodnog prava”, poručio je 17. februara 2008. Boris Tadić.\nTadašnji premijer Vojislav Koštunica rekao je da je jednostrano proglašena “lažna država” iza koje “stoje vojni interesi NATO“. Koštunica je optužio SAD da je “silu stavila iznad Povelje UN i bezobzirno prekršila međunarodni poredak”, kao i da je “primorala Evropu da se povinuje volji sile”. Ponovio je da će Vlada Srbije poništiti sve dokumente kojima se na tlu Srbije stvara „lažna država“.\nIste večeri, dakle 17. februara 2008, Tadić i Koštunica sastali su se sa tadašnjim šefom Aleksandra Vučića i zamenikom predsednika Srpske radikalne stranke Tomislavom Nikolićem. Dogovorili su se da se u najkraćem mogućem roku održi sednica Skupštine Srbije, na kojoj bi se potvrdila odluka Vlade o poništavanju protivpravnih akata privremenih organa u Prištini, kao i da 21. februara vlada i parlamentarne stranke u Beogradu organizuju protest povodom jednostranog proglašenja nezavisnosti.\nVlada Srbije je tri dana ranije, 14. februara 2008, donela Odluku o poništavanju protivpravnih akata privremenih organa samouprave na Kosovu i Metohiji o proglašenju jednostrane nezavisnosti. U njoj, između ostalog, stoji sledeće:\n“Poništavaju se akti i radnje privremenih organa samouprave na Kosovu i Metohiji kojima se proglašava jednostrana nezavisnost, jer narušavaju suverenitet i teritorijalnu celokupnost Republike Srbije zajemčenu Ustavom Republike Srbije, Poveljom Ujedinjenih nacija, Rezolucijom Saveta bezbednosti Ujedinjenih nacija 1244 od 1999. godine i drugim rezolucijama Saveta bezbednosti Ujedinjenih nacija, kao i važećim međunarodnim pravom. Ovi akti i radnje predstavljaju nasilno i jednostrano otcepljenje dela teritorije Republike Srbije, i zato su nevažeći i ništavni. Ovi akti i radnje ne proizvode nikakvo pravno dejstvo u Republici Srbiji, kao ni i u međunarodnom pravnom poretku. Jednostrano otcepljenje dela teritorije suverene države predstavlja pravno nasilje nad Republikom Srbijom i nasilje nad važećim međunarodnim pravom.”\nTu vladinu odluku, Skupština Srbije potvrdila je na hitnoj sednici 18. februara 2008, uz naglasak da se poništava akt narušavanja suvereniteta i teritorijalne celokupnosti Srbije zajamčene Ustavom Srbije i važećim međunarodnim pravom. Takvi akti Prištine, navodi se u skupštinskoj odluci, predstavljaju nasilno i jednostrano otcepljenje dela teritorije Srbije i zato su nevažeći i ništavni.\nZa ovu skupštinsku odluku glasalo je 225 poslanika (nije bilo bilo uzdržanih, niti je bilo poslanika koji su glasali protiv, a poslanici Liberalno-demokratske partije, Saveza vojvođanskih Mađara i Lige socijaldemokrata Vojvodine nisu glasali). Za su glasali i poslanici Srpske radikalne stranke, među kojima i Aleksandar Vučić, a šef njegove poslaničke grupe Tomislav Nikolić izjavio je da borba Srbije neće prestati dok KiM na „ovaj ili onaj način“ ne bude vraćeno u ustavni okvir Srbije.\n„Ako samo dva načina postoje da se sačuva Kosovo i Metohija, ako je jedno rat a drugo diplomatija, a diplomatija nije uspela, kako će predsednik Srbije da odgovori, da li je to rat?“, upitao je Nikolić tada u parlamentu.\nU danu kada je Skupština Srbije “poništila nezavisnost Kosova”, tadašnji šef diplomatije Vuk Jeremić je, u skladu sa Akcionim planom Ministarstva spoljnih poslova, naložio hitno povlačenje ambasadora iz zemalja koje su priznale nezavisnost Kosova.\nIstovremeno je na zahtev Srbije, koji je podržala Rusija, 18. februara 2008. sazvana hitna sednica Saveta bezbednosti UN-a, na kojoj je predsednik Tadić zatražio od generalnog sekretara UN da raspusti privremenu Skupštinu Kosova, a njenu odluku o nezavisnosti poništi. Tadašnji generalni sekretar UN Ban Ki-Mun to nije učinio, ali je na zasedanju izjavio da je važeći pravni okvir Rezolucija SB 1244.\nTog dana, delalo je i Ministarstvo unutrašnjih poslova, koje je podnelo krivičnu prijavu protiv predsednika kosovske vlade Hašima Tačija, predsednika Kosova Fatmira Sejdijua i predsednika parlamenta Jakupa Krasnićija zbog toga što su, kako su naveli iz MUP-a, u Prištini organizovali proglašenje lažne države na tlu Srbije.\nTri dana kasnije, 21. februara 2008, na poziv Vlade Srbije, u Beogradu je održan miting „Kosovo je Srbija“, na kom su govorili Koštunica i Nikolić. Tomislav Nikolić je okupljenima obećao da se neće smiriti dok Kosovo ne bude pod kontrolom Srbije. Po završetku mitinga izbili su neredi u kojima je zapaljena ambasada SAD, a nekoliko drugih je oštećeno, dok je u centru grada opljačkano više prodavnica odeće i sportske opreme.\nAleksandar Vučić je nakon mitinga, u kom je i sam učestvovao, za nerede optužio „političare i medije koji su za nezavisnost Kosova“ .\n„Jasno je bilo, posle mnogih provokacija mnogih političara i mnogih medija koji su za nezavisno Kosovo da će biti teško sačuvati emocije kod dela ljudi. U svakom slučaju, ovo je nauk za one koji su svakodnevno provocirali ljude u Srbiji i koji ih i dalje provociraju. I oni su krivi, jednako kao i oni koji su učestvovali u bilo kakvim izgredima.“\nDakle, kao što smo videli, samo u prvih pet dana od proglašenja nezavisnosti Kosova, tadašnja vlast u Srbiji preduzela je niz koraka. Istog dana kada je proglašena nezavisnost javnosti su se obratili i tadašnji predsednik i tadašnji premijer Srbije, Boris Tadić i Vojislav Koštunica. Tadić je poručio da je reč o nelegitimnom aktu, da Srbija nikada neće priznati nezavisnost Kosova i da će reagovati svim mirnim, diplomatskim i pravnim sredstvima da se taj akt Prištine poništi, dok je Koštunica ponovio da će Vlada Srbije poništiti sve dokumente kojima se na tlu Srbije stvara „lažna država“.\nSkupština Srbije je zatim na hitnoj sednici usvojila odluku koju je Vlada Srbije prethodno donela, a kojom se poništavaju protivpravni akati privremenih organa samouprave na Kosovu i Metohiji o proglašenju jednostrane nezavisnosti. Takođe, na zahtev Srbije sazvana je hitna sednica Saveta bezbednosti UN-a, na kojoj je Tadić zatražio od generalnog sekretara UN da raspusti privremenu Skupštinu Kosova, a njenu odluku o nezavisnosti poništi. Dalje, tadašnji šef diplomatije Vuk Jeremić naložio je hitno povlačenje ambasadora iz zemalja koje su priznale nezavisnost Kosova, a MUP je podneo krivičnu prijavu protiv predsednika i premijera Kosova, kao i predsednika kosovske skupštine jer su “organizovali proglašenje lažne države na tlu Srbije”.\nVideli smo, takođe, i da Srpska radikalna stranka kao opozicija tada nije predlagala da Srbija bude „negde na sredini“ – između odbrane Ustava ratom i nečinjenja, kao što to danas Vučić kaže. Štaviše, Tomislav Nikolić je u vreme kada je Kosovo proglasilo nezavisnost u skupštini otvoreno upitao: „Ako samo dva načina postoje da se sačuva Kosovo i Metohija, ako je jedno rat a drugo diplomatija, a diplomatija nije uspela, kako će predsednik Srbije da odgovori, da li je to rat?“ Zbog svega navedenog, kao i zbog činjenice da je i sam učestvovao u mitingu “Kosovo je Srbija”, koji je organizovala Vlada DSS-DS-G17, te u parlamentu glasao za odluku kojom se poništava nezavisnost Kosova, predsednik Aleksandar Vučić za izjavu da naša država u odbrani ustavnog poretka, u trenutku proglašenja kosovske nezavisnosti, nije uradila ništa, dobija ocenu “kratke noge”.\nInače, pored optužbi za nečinjene kada je Kosovo proglasilo nezavisnost i optužbi za uvođenje granica, predsednik Vučić optužuje bivšu vlast i da je “podržavala presudu“ Međunarodnog suda pravde, koja je doneta na naš zahtev, a prema kojoj kosovska Deklaracija o nezavisnosti nije u suprotnosti sa međunarodnim pravom. Tu njegovu izjavu već smo ocenili kao neistinitu, a videli smo i da sam Vučić 2008. nije imao ništa protiv izglasavanja Rezolucije u Generalnoj Skupštini UN-a kojom se traži mišljenje Međunarodnog suda pravde o nezavisnosti Kosova. Naprotiv, Vučić je tada izjavio da je izglasavanjem Rezolucije otvorena mogućnost da se „ponovo sedne za pregovarački sto sa Albancima”.\nKosovo Tomislav Nikolić Vojislav Koštunica Boris Tadić Vuk Jeremić nezavisnost


Elite su nepostojeće forme društvenog organizovanja. Zašto su nepostojeće?\nPa, ako tvrdite da to nisu onda probajte da im nađete adresu, objekte, vrata, bravu i uđete u bilo koju od njih da vas počaste kafom: "političku"(zašto pod navodnicima, o tome kasnije u tekstu), naučnu, kulturnu, sportsku, poslovnu... Nema ih!.\nNema ih zato što elite postoje samo kao naša impresija ili kao naša ubeđenost da je ta i ta istakmuta ličnost, pripadnik-pripadnica konkretne elite.\nNe postoji dokument na osnovu koga će se neko proglasti članom neke elite, kao što ne postoje škole za obrazovanje elite. Postoje fatamorganska elitna obdaništa, škole, fakulteti, univerziteti, koledži...\nDa su to u stvarnosti elitne obrazovne ustanove, to bi značilo da će svaki pojedinac koji je bio njihov polaznik, postati pripadnik određene elite, jer, "obrazovao" se za "zvanje" - elita. A, to su, samo, obrazovne institucije u kojima se, pod njihovim predznakom "elitne", kriju skorojevići, multimilioneri i milijarderi, čija se deca, posle završenog školovanja, utapaju ili u prosek ili postaju problemtična, a jedan broj njih dobije neki dobro plaćen posao.\nSa časnim izuzecima koji postaju vrhunski stručnjaci u oblasti kojom se bave i za koju su se opredelili.\nDa su elite nepostojeća forma društvenog organizovanja dokazuje i to što onaj pojedinac koji u svojoj oblasti rada i delovanja postiže vanserijske rezultate, kako u domaćim tako i u svetskim razmerama, ne dobija nekakvu pristupnicu kojom postaje pripadnik određene elite. On svoj posao obavlja strastveno, a to da je pripadnik elite saznaje iz sredstava javnih komunikacija ili to postaje u našoj svesti kojom ga svrstavamo u elitu.\nNeko ce reći da su nacionalne akademije stecište elite, pa, samim tim, to bi bila određena forma njene društvene organizovanosti, a to, ipak, nije tačno. Prvo, ni u jednom ustavno-pravnom aktu, bilo koje države, ne postoji termin "elita" kao posebna društvena kategorija koja ima predviđenu i razrađenu šemu svog organizovanja i delovanja.\nDrugo, nacionalne akademije su skup šarolikih profesija - pojedinaca u koje se ulazi glasanjem članova Akademije!? Tako, u našem slučaju, jedan naš naučnik nije dobio dovoljan broj glasova da bude njen član da bi, potom, napustivši Srbiju, postao član grupe koja će kandidovati naučnike iz oblasti medicine za dodelu Nobelove nagrade!\nAli, zato, je moguće da glasovima "žirija", može postati član Akademije i neko kome tamo nije mesto i to po oceni i glasnom mišljenju pojedinih, njenih, članova. Ako svemu dodamo da i među članovima Akademije vlada, često, manje-više, diskretna međusobna netrpeljivost i surevnjivost, dobićete odgovor da su elite, raznih provenijencija, svaka u svojoj oblasti, društveno neorganizovane celine.\nDa je suprotno, da su elite homogene društvene činjenice, svaka u svojoj oblasti, da su zakonom zaštićene i otporne na uticaj dnevno-poličkih interesa i pritisaka sa bilo čije i koje stran(k)e dolazili, tada nam se nebi dešavalo da jednog, mladog, čoveka "ispratimo" u Svet sa "oreolom" "narkomana", a da taj isti čovek bude u Škotskoj izabran, sa 63% glasova studenata, za Rektora Univerziteta Sent Endruz - najstarije obrazovne institucije u toj zemlji!\nDavne 1990 godine, na osnovu svog, tada, šturog znanja o masoneriji, nazvao sam masone javno, u više navrata, elitom elite, što one, u okviru teze ovog teksta, nisu. Članovi jedne masonske lože mogu biti i pojedinci koji nisu elitni predstavnici svoje profesije, mada je nesporno da su i takvi veoma poželjni i prisutni u njenom članstvu, već, to mogu biti i ljudi "običnih" profesija ako se proceni da njihov uticaj u društvenoj oblasti u kojoj rade - koju "pokrivaju", može biti od koristi za masonsku ložu.\nSam podatak da u okviru masonerije postoji hijerarhija od 33 stepena, govori o njenoj unutrašnjoj heterogenosti kao i podatak da i na svetskom planu masonske lože, po određenim pitanjima, mogu biti neusaglašene- podeljene.\nMasoni nisu elita elite niti elita, već, kako bi to sociologija definisala, to su diskretne, dobro organizovane, grupe za pritisak. Treba poštovati njihovu konspirativnost, njihovo verovanje, njihovu ezoteričnost, besprekornu organizovanost, a njihovo delovanje može imati i pozitivne efekte u okviru jednog društva i šire.\nDakle, elite su razuđene, neorganizovane po "esnafima" i kao takve postaju lak i poželjan plen jednoj organizovanoj kvazieliti koju nazivamo - politička elita.\nU svakoj političkoj partiji-stranci postoji jedan broj pojedinaca koji jesu elitni predstavnici određene političke ideologije (mada i među njima ima onih koji, dokopavši se vlasti, zaborave u šta su se, do juče, zaklinjali), ali su, zato, tu u velikom broju i raznovrsni "ušlepovani" članovi koji zu zauzeli svoja mesta po raznim, drugim, osnovama.\nPočev od toga koliko su para platili (nekom) za svoje mesto u partiskoj hijerarhiji ili u državnoj vlasti ako ta partija pobedi na izborima ili uđe u vladajuću koaliciju, pa, nadalje, od rodbinsko-zemljačko-interesne povezanosti sa vođom partije-stranke, zavisi položaj pojedinca u toj i takvoj političkoj kvazieliti.\nA, politička kvazielita na vlasti je, privlačna, "crna rupa" koja guta pojedine alave elitne pojedince iz raznih društvenih oblasti i u zavisnosti od njihove "težine" dobijaju, poput prosjaka, neka "značajna" mesta u polugama vlasti, počev, od lokalne, pa, do republičke.\nI gola činjenica da svaki pojedinac koji se odluči da, poput berze, uloži 100 hiljada evra za osnivanje svoje političke partije-stranke i njenu, početnu, infrastrukturu, (a, za naziv stranke i njenu ideologiju smisliće, već, nešto konjukturno) jasno govori da političke elite - nema.\nU takvoj društvenoj konstelaciji nama, običnim smrtnicima, preostaje da sami razaznajemo elitne pojedince, iz svih oblasti čovekovih delatnosti, koji svojim rezultatima zadivljuju domaću i svetsku javnost i osetimo se ponosnim što su oni ostali SVOJI i NAŠI!


Savo Milošević novi selektor Srbije - UGLJEVIK.INFO\nSavo Milošević novi selektor Srbije\nNekadašnji selektor, Radovan Ćurčić, kao i u Partizanu biće pomoćni trener i prvi saradnik Miloševića.\nSavo Milošević naslijediće Ljubišu Tumbakovića na klupi reprezentacije Srbije.\nDoskorašnji trener Partizana postaće selektor na predlog Marka Pantelića, potpredsjednika srpske kuće fudbala – zaduženog ispred Izvršnog odbora FSS da pronađe i predloži kadrovska rješenja poslije razlaza sa Tumbakovićem.\nSaznajemo da su, ne samo Marko Pantelić, nego i ostali funkcioneri iz vrha fudbalske organizacije saglasni sa idejom da Milošević postane selektor i da od njega, trenutno, nema boljeg i uslovno jeftinijeg kandidata.\nAko postane selektor, Savo Milošević, će inicirati i povratak Radovana Ćurčića u stručni štab reprezentacije Srbije.\nLOPOVI SE IZVINILI Pronađen ukradeni badnjak, bio kod komšije u garaži


И ове године бесплатно летовање за ужичке ђаке – Grad Užice\nI ove godine besplatno letovanje za užičke đake\nGrad Užice i Dečije odmaralište Zlatibor i ove godine su, petu zaredom, obezbedili besplatno letovanje za 215 užičkih osnovaca i srednjoškolaca u dečijem odmaralištu u Bečićima.\nGrad će finansirati letovanje 65 dece, dok će njih 150 boraviti u Bečićima o trošku ustanove Dečije odmaralište “Zlatibor“. Ugovore o finansiranju letovanja dece potpisali su zamenik gradonačelnika Nemanja Nešić i direktor Dečijeg odmarališta Vladan Cuparić.\nZa boravak 65 dece, izabranih na osnovu socijalno-ekonomskih kriterijuma, uspeha u školi i vladanja, Grad Užice je iz budžeta izdvojio 1,2 miliona dinara, dok će Odmaralište finansirati letovanje dece sa oko tri miliona dinara.\nNešić je naveo da će ove godine na letovanju biti i deca sa smetnjama u razvoju, te da je za njihove pratioce obezbeđen boravak.\nPrema rečima direktora Vladana Cuparića, uspešno poslovanje Odmarališta pružilo je mogućnost da ova ustanova i ove godine nastavi sa povećanjem broja mališana koji će besplatno boraviti u Bečićima. On je naveo da će se njihova letovanja realizovati u sedam smena, u periodu od 2. jula do 28. avgusta.


AVDO HEBIB ZA GLOBAL CIR: Dragan Čović truje odnose BiH i Hrvatske - GlobalCir\nU ovosedmičnom izdanju ‘Intervjua’ Global CIR televizije razgovarali smo sa bivšim visokim dužnosnikom MUP-a RBiH i FBiH Avdom Hebibom. Kao svjedok i sudionik brojnih događaja, Hebib je sagovornik koji može dati odgovore na veliki broj pitanja oko kojih kruže kontroverze u javnosti.\nU intervjuu koji slijedi naš sagovornik na sebi svojstven način rasvjetljava događaje koji su se zbivali u BiH, a pogotovo u Sarajevu, s početka devedesetih godina. Poseban osvrt daje na organizaciju i događaje koji su pratili referendum za nezavisnost BiH marta 1992. godine, ali objašnjava i sve ono što je uslijedilo nakon objave rezultata u vidu oružane agresije i opsade glavnog grada BiH.\nO tome kako je teklo naoružavanje terorističkih formacija SDS-a u Sarajevu, prvim barikadama, dešavanjima tokom agresije i nakon potpisivanja Daytona, reintegraciji okupiranih sarajevskih općina, odlasku dijela srpskog stanovništva iz Sarajeva, iskustvima sa predratnim i ratnim HDZ-om, manama i prednostima bh. diplomatije i mnogim drugim temama pogledajte u nastavku.


Tribina o aktivizmu i volonterizmu u Zaječaru | Radio Magnum 103 MHz\nHome / Ritam grada / Tribina o aktivizmu i volonterizmu u Zaječaru\nTribina o aktivizmu i volonterizmu u Zaječaru\nOva je samo jedna u nizu aktivnosti TOC-a u saradnji sa Omladinom Jazas-a iz Kragujevca i drugim partnerima. Prva sledeća koju će organizovati već krajem avgusta je obuka za vršnjačke edukatore uzrasta od 15 do 17 godina, a biće uključeni omladinci iz Požarevca, Novog Sada, Kragujevca i Zaječara.\n„Volonteri pomeraju granice“ je naziv projekta koji trenutno sprovodi TOC u sradanji sa Bugarskom i u okviru koga će, do kraja septembra, biti otvoreno pet volonterskih centara u Knjaževcu, Donjem Milanovcu, Leskovcu, Pirotu i Nišu, kao i pet u Bugarskoj. Volonterski centri će imati zadatak da motivišu mlade volontere, ali i da pomognu institucijama kojima su potrebni volonteri, a nisu znali kako da ih angažuju. Ovi centri biće zaduženi za ceo okrug, ne samo za ovaj grad.


BRATIMLJENJE BALKANSKE KOZAČKE VOJSKE I BORS: Čuvenom nevesinjskom komandantu Novici Gušiću uručen orden i titula kozačkog generala\nDatum: 12. 02. 2018.\nU svečanoj sali Ruskog doma u Beogradu potpisana je povelja o bratimljenju između Boračke organizacije Republike Srpske i Saveza Kozaka Balkana – Balkanske Kozačke Vojske. Potpisnici ovog dokumenta su predsjednik Boračne organizacije Republike Srpske general Milomir Savčić i glavni ataman Viktor V. Zaplatin.\nBesjedu o Svetom Savi govorio je voditelj ovog svesrpskog sabora, legendarni hercegovački filozof i pjesnik Božidar M. Glogovac.\nNakon što su prisutni mogli da pogledaju promotivni film na kome su predstavljene aktivnosti Balkanske Kozačke Vojske goste je pozdravio kozački pukovnik (glavni ataman za Srbiju, Crnu Goru i Republiku Srpsku) Vojislav Vidaković. On je u svom govoru pozdravio sve prijatelje, posebno generala Savčića naglašavajući da je povelja samo simboličan protokolarni čin dvije bratske organizacije.\nGeneral Savčić i glavni ataman Viktor V. Zaplatin pozdravili su prisutne naglašavajući da su obje organizacije duboko u svojim korijenima upućene jedna na drugu.\nTekst povelje o bratimljenju pročitao je pukovnik Balkanske Kozačke vojske Veliša Miljanović.\nVojislav Vidaković uručio je Orden prvog reda sa zlatnim mačevima Milomiru Savčiću, Viktoru Vladimiroviču Zaplatinu (vrhovni ataman SKB-BKV) i čuvenom nevesinjskom komandantu Novici Gušiću kome je dodijeljena i počasna titula kozačkog generala.\nViktor Vladimirovič Zaplatin (vrhovni ataman SKB-BKV)\nOrdeni su dodijeljeni direktoru Ruskog doma Nadežda Vladimirovna Kušćenkova, atamanu kozačkog centra „Sv. Petar Cetinjski“ iz Crne Gore Slobodanu Pejoviću, načelniku gradske opštine Crveni krst – Niš Vlastimiru Petroviću, a posthumno i atamanu kozačkog centra za jug Srbije Saveza kozaka Balkana-BKV Branku Avramoviću. Veliku Atamansku gramatu i počasni čin kozačkog kapetana dobio je potpredsednik Boračke organizacije RS Vojin Gušić.\nU kulturnom dijelu programa nastupio je najperspektivniji hercegovački guslar Srđan Avdalović koji je kazivao stihove o mitrovdanskom junaštvu nevesinjskih boraca.\nPublika je mogla da uživa u nastupu mješovitog hora Ministarstva odbrane i Vojske Srbije, kao i internacionalnog folklornog ansambla „Perla“.\nOde titula? Leotar poražen od Tekstilca\ntomo 12. februara 2018. at 17:01 Reply\nKonačno, na jedan način Kozaci ispravljaju nepravdu, čin generala srpske vojske Gušić je trebao poneti davne 1993 godine. Proslavljeni komandant nevesinjske brigade, sa svojim odanim borcima odbranio je srpsku Hercegovinu, to zna svak, ali evo Kozaci ispravljaju tu grešku političkog i vojnog vrha Republike srpske. Nek ti je sa srećom i u zdravlju ga nosio proslavljeni komandante!!!


NAŠA TEMA: SOLO KARIJERA MUZIČARA POSLE USPEŠNE GRUPE (VOL. 2) - DOMAĆE ROCK I POP DAME | musicpocket\nNAŠA TEMA: SOLO KARIJERA MUZIČARA POSLE USPEŠNE GRUPE (VOL. 2) – DOMAĆE ROCK I POP DAME\nKADA ISTRAJNOST I UPORNOST PRATI BESKRAJAN TALENAT\nU prethodnoj priči analizirali smo muški svet muzičara kod nas i regionu koji se snalazio u neizvesnom i izazovnom putu posle poznate grupe. Kako je to nastaviti sam? Na koji način se dobiju krila ili vetar u leđa kada se napusti jedna sigurna priča, najbolje znaju one uspešne muzičke dame koje su imale hrabrosti, odvažnosti, strpljenja i neumoljivosti da idu dalje. Iako je to trnovit put prepun neizvesnosti, one su, kao i muški predstavnici u prethodnom nastavku, prihvatile da same pokušaju da dostignu uspeh.\nNezahvalno je naravno kada se nađete pred jednim tunelom na samom početku gde ne znate u suštini šta vas čeka, a bili ste veoma uljuljkani i ušuškani u jednoj zoni komfora zvani – trijumfalna muzička grupa. I nekad se desi preko noći, ponekad se to prolongira, ali, u suštini, ta pevačica ili liderka dalje ne ide. Ostaje ili da se bavi nečim drugim u svom kreativnom životu, promeni pravac umetnosti, ili odluta daleko van struke, a opet tu je upravo taj način da one počinju gotovo od nule, same, sa nečim potpuno novim.\nEto posle toliko vremena ponovo su se okupili TAP 011! Zaista sjajna pop dance senzacija i atrakcija koja je ponudila kompletno originalnu koncepciju funkcionisanja snažnih bendova, sa dve pevačice i tri muška člana, bili su pravi spektakl i neka vrsta performansa ili muzičke pozorišne predstave, što su dokazali i velikim povratničkim koncertima u Beogradskoj Areni (2011) i na Beer festu (2019).\nBaš tamo karijeru su započele IVANA PETERS & GOCA TRŽAN!\nIako je bend nastavio da postoji nakon njihovog odlaska, dakle one nisu predstavljale totalni potop, to više nije bilo to. Kada su otišle, obe su odlučile da konačno autorski se posvete umetničkom izrazu koji je deo njihovog intimnog senzibiliteta.\nTako se Ivana Peters predano prepustila još u doba NATO bombardovanja 1999. da osnuje sopstvenu priču koja će je odvesti u neverovatne meridijane, pre svega što je promenila ploču i ubacila u desetu brzinu. Iz jednog laganog pop benda pretvorila se u žestoku rokerku na granici i krilima hard rock žanra, što je rezultat izuzetan brend od benda: NEGATIVE. Iako formalno gledano, Peters nije tu započela baš SOLO karijeru, ovaj autorski (rock) projekat je toliko njeno remek delo, da je zaista suštinski njen solo univerzum, da možda više iz svoje skromnosti i nenametljivosti u svojoj prirodi nije želela da bend nazove po sebi, već ovako neutralno, a intrigantno.\nČak se retko dešava u muzičkoj industriji kod nas da neki umetnik toliko za 360 stepeni napravi zaokret i prebaci se u novi, neočekivani žanr i time jako brzo zaseni prethodnu karijeru u TAP 011, jer je u Negative Ivanin glas konačno eksplodirao na pravi način. Sa izvanrednim studijskim albumima, usponima i padovima, pauzom i novim vaskrsnućem tokom 2019. godine (trijumfalni koncerti na Beer festu i Bitef Art Cafe-u), Ivana je nešto najlepše što nam se moglo desiti na rokerskom nebu, i nadamo se da nam je došla tu i da ostane. Na sve to, Ivana je ranije stizala da bude u tandemu sa Leontinom oko dečjih ansambala i hora “Čarolija”, dok je sada bukvalno uspela da tako vešto i nadasve lako “žonglira” na čak četiri strane: kao liderka “Negative”, povremeno nastupa sa obnovljenim Tapovcima, ima akustični duo sa Anom Stanić, i – serijal koncerata sa Đorđom Davidom & Death Saw. Neverovatna energija, vrhunski savršena boja glasa, koja isto veče može sve oduvati sa pop baladama i teškim rokenrolom, a da vam njenog glasa zapravo nikada nije dosta. Stvarno nestvarna.\nGoca Tržan je veoma brzo uplovila u pop odiseju nakon definitivnog odlaska iz TAP-a, tako da je lako osetila veliki uspeh i trajanje u jasnom kontinuitetu. Sa svojim baladama na početku solo izleta osvojila je gotovo ceo svet i ubedljivo se nametnula kao samostalna hodajuća nuklearna bomba koja “preti” da razara sve oko sebe hitovima koji su joj izlazili kao iz rukava. Tako se stvorila nova zvezda pop muzike posle dens benda i prilično se uverljivo izborila na tržištu za svoje mesto i ogroman prostor.\nKasnije Goca postaje i modna ikona, vamp žena od stila, hrabra učesnica jednog rijalitija, kao i član žirija veoma popularnog muzičkog TV takmičenja, tako da je angažovana i tražena na sve strane. Istina, kako je dalje diskografski otišla u pop-folk komercijalnije vode, negde na liniji “trep” odrednice, karijera joj nije (više) kao na samom startu koji je bio postavljen na gotovo vrhunskim postulatima i standardima. Gocin jači povratak sada je preko “TAP 011”, ali pre svega joj je neophodan veliki solo koncert u prestonici, da bi i solo karijera imala odličan zamah i zalet za dalje.\nOstale dve pevačice iz ovog benda Nataša Guberinić i Ana Štajdohar uveliko su poznate kao individualne umetnice i veoma svestrane svaka na svoj način, gde imaju smisla i za novinarstvo i posao radio voditelja (Nataša) ili su deo uglednog i gledanog talk show TV programa (Ana), no ipak se nisu dovoljno progurale da se izdignu na pravi način. Odnosno svakako će u tome uspeti sa svojim prvim autorskim albumima.\nTokom 90-ih godina velika i ozbiljna konkurencija Tapovcima sigurno je bio duo sastav “Moby Dick”. Frontmen i autor većine pesama Srđan Čolić činio je grupu zajedno sa sledećom junakinjom našeg poglavlja: ANA STANIĆ.\nDanas, posle više od 20 godina, sa tako pažljivo izgrađenom karijerom pop rock kreativne umetnice, teško da se svi sećaju da je bila deo ove dance priče. Iako je sam duo imao vrtoglav uspeh tokom tog perioda, nekako je Ana bila u senci i nije dolazila do pravog izražaja koji neosporno zaslužuje. Slično Ivani Negative, i ona stvara preokret u muzičkom izrazu i od jedne lepršave femme fatale iz “Moby Dick”-a prerasta u devojku sa gitarom i hitovima koji će se odjednom desiti iz njene produktivne radionice. Krenula je kao pop rok zvezda (poređenja su bila na početku sa Sheryl Crow ili Alanis Morisette, možda kasnije i Dido), nastavila kao uzvišeniji pop, a onda je “koketirala” sa hip hop-om u saradnji sa profesionalcem tog žanra (Sky Wikluh).\nAna je već sa prvim singlom (Molila sam anđele) skrenula pažnju na sebe kao solo artista i gotovo preko noći postala je sasvim novo lice sa velikom potrebom da se dokazuje. Sa sedam albuma za sobom i novijim maksi singlom muzičarka se probila na tron koji se danas teško osvaja, a imala je stagniranja, pauze, moguća odustajanja, što je u ovom poslu normalno i prirodno.\nZato se tokom 2019. vratila u višestrukim ulogama i zanimljivim autorskim konceptima, kao što je spomenuti duo sa Ivanom Negative, ali i svoj projekat “Pop simfonija” u pratnji upravo Simfonijskog orkestra.\nDakle, Ana se dosta lako i neverovatno brzo odvojila od dens priče koja joj je postala prošlost i dve decenije se posvetila onome što prija njenom biću, srcu, duši. Sva sreća pa je taj njen ukus blizak i njenoj publici, jer uvek postoji bojazan da neko sklizne u nekomunikativnu (alternativnu) struju, što se svakako ovde nije desilo. Spojila je komercijalni pop (rock) sa ličnim pečatom koji struji niz vene, i put je za sada ponovo pred njom obasjan.\nDens pop scena je bila dosta proširena i popularna, imala je svoje bisere i zapažene pevačice, i tu spada sigurno K2: ALEKSANDRA KOVAČ & KRISTINA KOVAČ. Bile su zaista posebna atrakcija, zapalile su masu svojim veoma originalnim hitovima, pesme su izazivale na đuskanje non stop, i nije se mogla zamisliti nijedna žurka u srednjoj školi bez njihovog repertoara. Rođene sestre ipak kasnije su rešile da se razdvoje nakon dva mega uspešna albuma, i svaka na svoju stranu gradila je solo karijeru u sličnim pop vodama, ali malo smirenijeg vajba, gde su obe postale dame, nakon dva simpatična zvrka što poskakuju u mnogim svojim spotovima. Od imidža pomahnitalih tinejdžerki izrodile su se u ozbiljnije persone, u relativno blizak okvir, samo što trenutno nisu ostale podjednako istrajne u tim ambicijama.\nAleksandra Kovač je veoma aktivna u svojoj solo muzičkoj bajci, izdala je sada ceo 3. album i privlačne spotove i u ovo zlokobno doba korone, što je njen novi povratak, a inače uspešno komponuje muziku za gledanu hit krimi seriju “Ubice mog oca” (4 sezone).\nPostala je na visokom nivou iskristalisani pop autor koji je istisnuo period K2, i pretvorila se u posebnu vrstu labuda koji ne namerava da se zaustavlja.\nSa druge strane Kristina Kovač, kao kompozitor, pevačica, tekstopisac, beše jako svestrana, realizovala je projekte i za svoje koleginice (Karolina Gočeva, Tanja Banjanin), osnovala boys band “Peti element” čiji je bila autor u potpunosti, a imala zavidnog uspeha i sa svojim jedinim solo albumom (U nebranom grožđu 2007). Očekivalo se da će nastaviti vrlo intenzivno sa novim CD projektima, ali je ona ipak stala na prvom albumu, a obećavala je sa tim hitovima. Propuštena je šansa da Kristina održi veći koncert u glavnom gradu ili bilo gde zapaženije. Naravno, ostavila je traga i kao autor pesme “Čaroban” za Evroviziju 2011, ali i kao član žirija popularnog takmičenja X Faktor.\nZa sada se povukla sa scene, ali … videćemo.\nFenomen sam po sebi je sigurno mlada electro pop dama zvana:\nMunjevitom brzinom je izgradila svoje ime gotovo u jednom dahu da nismo ni osetili, posle izuzetnog uspeha sa neobičnom grupom “Svi na pod”. Teško je objasniti to osećanje kada vas obuzme dok uživate u celom solo albumu “Daljine” (2017) i spotovima što krase te kompozicije i udahnjuju im novi život u toj inscenaciji. Retko moćan CD Bojana je promovisala na nekoliko uspešnih prestoničkih koncerata (Dom omladine, Elektropionir) i širom zemlje, podarivši publici i nove hit singlove “Promašaj” i obrada “Full Control” (grupe Eyesburn) mimo spomenutog snažnog albuma. Time je nekako iskusno ostavila daleko iza sebe “Svi na pod” trade mark, čime je ona sama postala alternativna pop institucija, i kao da je jednim pokretom magičnim štapićem ili pucketanjem prstiju učinila da zavboravimo da je ikada bila deo nekog benda. Toliko je sada sama jaka u svemu što radi, da je čudno da oduvek nije bilo tako.\nDavnih 80-ih godina popularne su bile grupe sa dominantnim ženskim vokalom na čelu benda, ili barem dua. Nisu bili konkurencija jedna drugoj, ali su svakako obeležile jednu epohu koja se ne može ponoviti: MARINA PERAZIĆ i TANJA JOVIĆEVIĆ.\nMarina je ostala zabeležena kao dens atrakcija sa čudesnim sastavom “Denis & Denis” koji je bio nezaustavljiv sa čitavom galerijom hitova i ušla je u anale kao vrhunska elektro pop zabava. Posle razlaza i 4 albuma sa duom, Marina Perazić kreće u solo projekte, gde je u dosta velikim razmacima (1987, 1998, 2004) stvorila tri studijska materijala i u dobroj meri pokušala da nadgradi svoj trijumf iz “prošlog života”. Istina, u tome nije previše uspela, nije sustigla sve one neprolazne hitove Denisa i Denisa, premda se isticala kao medijska ličnost dosta, čak i kao rijaliti učesnica, što će se desiti i drugoj spomenutoj dami Tanji Jovićević. Ali, u nekom dalekom muzičkom svetu, Tanja je bila vokalni frontmen čuvenog rock benda “Oktobar 1864” koji je osvajao i prodrmao tadašnju Jugoslaviju izvanrednim kompozicijama. Bila je i deo remek dela zvanog EKV, tako da je obeležila rock istoriju na dva briljantna fronta.\nOnda, posle raspada “Oktobra”, Tanja je neko vreme skoro nestala i potonula, da bi se vraćala postepeno kroz rijaliti programe, posle čega su nastupi i svirke postali sve češći. Tanja se u solo periodu okrenula drugom žanru van klasičnog rokenrola, te je jazz & blues centar njene kreativne pažnje, u svim cover bendovima. Istina, tokom jedne dobre faze nastupala je stalno sa fanki rok sastavom “Rich Bitch” sa kojima je realizovala nekoliko singlova, ali na kraju bez celovitog albuma. Karijera joj i dalje traje, ima koncertnih aktivnosti, ali nikada nije zaista prevazišla i nadgradila “Oktobar”.\nKonkurencija iz regiona u to vreme sigurno je svima bio pop zemljotres “Magazin” koji smo svi u detinjstvu voleli, i lider Tonči Huljić i sam kasnije uspešan u solo priči, menjao je pevačice dosta. Možda se najviše istakla i afirmisala JELENA ROZGA, svojom pojavom domaće “Barbike”, i na kraju nije delovala kao neprimetna klonirana pevačica zabavne muzike, već samostalna i sposobna da nastavi karijeru i nakon gigantskog uspeha matičnog benda. Nakon raskida sa Magazinom (2004) i 7 albuma za sobom gde je vokalno dominirala, Rozga je stigla da snimi tri solo studijska materijala, i da dostigne da objavi “Best of “ CD, što je samo po sebi dovoljan uspeh posle benda.\nNajmlađa pojava sigurno je neuništivo svestrano umetničko biće: KRISTINA JOVANOVIĆ KIKA. Bila je sjajan prateći vokal godinama u alternativnom rock bendu “E-Play”, a inače je diplomirana glumica, poznata iz serija i filmova (Reži), a od skoro i voditeljka (Tri boje zvuka). Debi album “Posledice puberteta” (2019) kao “Kika bend” objavljuje i promoviše sa velikom ljubavlju i neverovatnom zanosu koji i dalje traje. Iako jeste na čelu ovog rock punk sastava, jasno je da je sve to njena jaka solo bajka, kao što to radi Ivana Peters, i Kika za nestvarno kratko vreme svojim koncertima osvaja sve klupske prostore Beograda, mnoge festivale i fešte, paralelno gurajući i karijeru glumice u popularnim TV formatima. Dama koja obećava i tek nam donosi radosti, i teško se može naći osoba sa toliko različitih, a opet bliskih umetničkih talenata scenskih izvođenja, što ona poseduje sve u malom prstu.\nFoto: Promo arhiva/Facebook, Petar Đorđević, Luka Šarac, Damir Dervisagić\nFotoPromo arhiva / Facebook, Petar Đorđević, Luka Šarac, Damir Dervisagić


Violinista Nemanja Radulović 4. februara na Kolarcu\nTanjug 6. januara 2022. 11:19\nBEOGRAD – Istaknuti srpski i svetski violinista Nemanja Radulović objavio je da će 4. februara održati koncert u Beogradu, u Kolarčevoj zadužbini.\n“Srećna Nova godina! Ako želite da slušate Mocarta, Betovena, Čajkovskog, Ravela, i ako se nalazite negde u blizini, dobrodošli ste”, napisao je Radulović na svojoj Fejsbuk stranici i najavio narednu turneju po Evropi za januar i februar.\nNa beogradskom koncertu Radulović će nastupiti kao solista sa Beogradskom filharmonijom, uz ruskog dirigenta Daniela Raiskina, a na programu će biti dela kompozitora Petra Iljiča Čajkovskog.\nRadulović je imao dva rasprodata koncerta na Kolarcu početkom jeseni 2020, a poslednji put je svirao na svečanom otvaranju festivala BEMUS, u istoj dvorani u oktobru 2021, takođe sa Beogradskom filharmonijom.\nOsim mnogih, mesecima unapred rasprodatih koncerata na Kolarcu, Radulović je pre nekoliko godina imao i nezaboravan nastup na otvorenom ispred ove ustanove – u Studentskom parku.\nViolinista godinama živi u Parizu, odakle će i početi turneju u “Teatru Šanzelize” gde će 11. januara biti deo ansambla za rođendansku zabavu čuvene harfistkinje Mariel Nordman, koja će napuniti 80 godina 24. januara.\nOsim Radulovića, sviraće i violinisti Patris Fontanarosa i Nikolas Dotrikur, kao i drugi umetnici na violi, klaviru, klarinetu, čelu, takođe i na harfi.\nSledeće veče 12. januara Nemanja ostaje u Parizu na novom koncertu “Simfonija života”, a onda 21. januara ide put Španije, gde će u gradu Sabadelj sa Orkestrom regije Valjes svirati dela Ludviga van Betovena, uz španskog dirigenta Viktora Pabla Peresa.\nIsti program, dirigent i orkestar će ga pratiti i 22. januara, ali u Barseloni, a onda poslednjeg dana ovog meseca odlazi u Minhen gde će interpretirati kompozicije Volfganga Amadeusa Mocarta i Morisa Ravela, sa britansko-nemačkim dirigentom Endruom Manzeom i Mocart orkestrom.\nTokom februara, Nemanju Radulovića, osim Beograda, čekaju još četiri nastupa, od kojih je prvi 2. februara u gradu Vintertur iz Švajcarske, sa Simfonijskim orkestrom (Musikkollegium Winterthur) iz tog grada, i mađarskim dirigentom Gergelijem Madarasom.\nZa sada poslednji zakazan i objavljen koncert, Nemanja Radulović će imati 24. februara u Ženevi uz Kamerni orkestar tog grada, sa holandskim dirigentom Arijom van Bikom, a na programu će ponovo biti kompozicije Mocarta i Ravela.


U Kijevu pogođene stambene zgrade, metro oštećen u bombardovanju - Cetinjski List\nNaslovna » U Kijevu pogođene stambene zgrade, metro oštećen u bombardovanju\nU Kijevu pogođene stambene zgrade, metro oštećen u bombardovanju\nAutor RTV Cetinje March 15, 2022 9:29 am\nDvadeseti je dan invazije Rusije na Ukrajinu. Ukrajinski predsjednik Volodimir Zelenski potvrdio je da će danas biti nastavljeni pregovori između delegacija Ukrajine i Rusije. Ukrajinske snage saopštile su da su tokom prethodnog dana oborile četiri ruska borbena helikoptera i jedan avion, kao i da ruske snage nisu ostvarile napredak na teritoriji Ukrajine. Dvije veoma snažne eksplozije čule su se u centru ukrajinskog glavnog grada Kijeva oko pet časova ujutro po lokalnom vremenu, javljaju izvještači CNN na licu mjesta.\nBritanski zvaničnik: Putinov plan napada ne ide po planu\nRuski plan napada na Ukrajinu ne uspijeva, zbog čega ima više granatiranja civilnih ciljeva, rekao je Džejms Kleverli, zamjenik ministra spoljnih poslova Velike Britanije za Evropu i Sjevernu Ameriku.”Trebalo je da bude lako, kao neka vrsta munjevitog rata u kom bi ruske trupe pregazile Ukrajinu”, rekao je Kleverli, javlja BBC. Umjesto toga, došlo je do ozbiljnog otpora Ukrajinaca, što je “nevjerovatno frustrirajuće” za predsjednika Rusije Vladimira Putina, kazao je britanski funkcioner.\nEU usvojila četvrti paket sankcija protiv Rusije\nEvropska unija usvojila je četvrti paket sankcija Rusiji zbog njene invazije na Ukrajinu, saopštila je na tviteru kancelarija Francuske, koja predsjedava EU.\nPožar nakon granatiranja\nUkrajinske vlasti saopštile su da je nakon granatiranja izbio požar u devetospratnoj stambenoj zgradi u Kijevu. Dvije osobe su poginule, saopštile su spasilačke službe.\nZelenski: Danas nastavak pregovora\nUkrajinski predsjednik Volodimir Zelenski potvrdio je da će danas biti nastavljeni pregovori između delegacija Ukrajine i Rusije. U video obraćanju Zelenski je rekao da je ukrajinska delegacija “odradila dobar posao tokom jučerašnjih pregovora”, bez iznošenja dodatnih detalja.\nKijevski metro oštećen u bombardovanju\nKijevski metro saopštio je na tviteru da je u eksploziji oštećena Lukjanivska stanica blizu centra grada. Stanica je zatvorena zbog oštećenja.\nJapan stavio još 19 Rusa pod sankcije\nMinistarstvo finansija saopštilo je da će zamrznuti njihovu imovinu.\nUkrajina: Oborili smo četiri ruska helikoptera i avion\nUkrajinske snage saopštile su da su tokom prethodnog dana oborile četiri ruska borbena helikoptera i jedan avion, kao i da ruske snage nisu ostvarile napredak na teritoriji Ukrajine.\nIzvori – N1, BBC, REUTERS


Osiguraj sebi razgovore bez limita, neograničeno surfanje i najpovoljnije uređaje na rate. Za prelazak na pretplatu izaberite jednu od super tarifa u okviru izabranog paketa. Za više detalja kliknite ovdje.\nReprezentacija BiH u sjedećoj odbojci pet dana na pripremama u Iranu\nReprezentacija BiH u sjedećoj odbojci igrat će u Tabrizu (Iran) pripremni turnir za Svjetsko prvenstvo 2018. godine od 19. do 24. aprila. Na ovom turniru pod nazivom The 2018 World Super 6 nastupat će reprezentacije Irana, BiH, Rusije, Ukrajine, Njemačke i SAD-a, a iranski odbojkaš Sadegh »\nNakon devet uzastopnih zlatnih medaljna evropskim prvenstvima, reprezentacija Bosne i Hercegovine u sjedećoj odbojci prvi put nakon 20 godina osvojila je bronzanu medalju. BiH je u susretu za treće mjesto Evropskog prvenstva u Poreču rezultatom 3:0 u setovima (25:21, 25:16, 25:18) savladala domaćina Hrvatsku. Prvu bronzanu »\nReprezentacija Bosne i Hercegovine poražena je od Rusije u polufinalu Evropskog prvenstva u sjedećoj odbojci u hrvatskom Poreču rezultatom 3:2 u setovima. Rusi su puno bolje otvorili meč, a pri vodstvu od 13:10 u prvom setu prave seriju od 7:0 kojom su osigurali kapitalnu prednost i »\nReprezentacija BiH u sjedećoj odbojci danas igra polufinale protiv Rusije\nReprezezentacija Bosne i Hercegovine u sjedećoj odbojci danas igra polufinale Evrospkog prvenstva u Poreču protiv reprezentacije Rusije. Naši reprezentativci nezaustavljivo jurišaju po deseto evropsko zlato s obzirom na to da su u četiri dosadašnja susreta slavili s maksimalnih 3:0. Najprije su u grupi savladali Gruziju, Mađarsku »\nReprezentacija Bosne i Hercegovine je savladala Njemačku u četvrtfinalu Evropskog prvenstva u sjedećoj odbojci u hrvatskom Poreču rezultatom 3:0 u setovima. Naši igrači su zabilježili rutinsku pobjedu i plasirali se u polufinale gdje će sutra od 15:45 sati igrati protiv Rusije koja je u četvrtfinalu nadigrala »\nReprezentacija Bosne i Hercegovine u sjedećoj odbojci je s lakoćom savladala Srbiju i s prvog mjesta grupe B se plasirala u četvrtfinale Evropskog prvenstva u Poreču, gdje će igrati protiv selekcije Njemačke. Naši reprezentativci nezaustavljivo koračaju ka desetoj tituli najbolje selekcije Evrope. Nakon pobjede u prva »\nReprezentacija Bosne i Hercegovine u sjedećoj odbojci ostvarila je dvije pobjede u grupi B na Evropskom prvenstvu koje se održava u Poreču, a u posljednjem susretu grupne faze očekuje ih meč protiv reprezentacije Srbije. Izabranici Mirze Hrustemovića su prije odlaska u Poreč poručili da je cilj »\nReprezentacija Bosne i Hercegovine u sjedećoj odbojci ostvarila je drugu pobjedu na Evropskom prvenstvu u Poreču. Nakon trijumfa nad Gruzijom na startu prvenstva izabranici selektora Mirze Hrustemovića su danas u drugom kolu pobijedili Mađarsku sa 3:0 (25:6, 25:13, 25:13). U posljednjem meču grupne faze takmičenja (B-grupa) »\nReprezentacija Bosne i Hercegovine u sjedećoj odbojci od 4. do 12. novembra u Poreču branit će titulu evropskog prvaka osvojenu prije dvije godine u njemačkom Warendorfu. Pod vodstvom selektora Mirze Hrustemovića najuspješniji bh. sportski kolektiv u pohodu na desetu uzastupnu titulu prvaka Starog kontinenta u Međugorju »


Kineski rover došao do zanimljivih otkrića na Mjesecu - BIGportal.ba\n19 Maja, 2019 0195\nU okviru kineske misije Chang’e 4 došlo se do nekih zanimljivih otkrića, te se nakon analiza Mjesečeve kore utvrdilo da Zemljin satelit krije određene tajne.\nU naučnom radu koji je objavljen 16. maja eksperti koji učestvuju u misiji otkrili su sastav Mesečeve površine u South Pole-Aitken basenu koji se nalazi na takozvanoj „udaljenoj“ ili „tamnoj strani Meseca“, pa prema novoj teoriji Zemljin satelit nije oduvek bio „hladan i mrtav“ kao danas, već je svoj put započeo kao „veliko i vrelo“ nebesko telo na kojem su se nalazili okeani magme. Okeani su se postepeno hladili te teže minerale deponovali dublje u Mesečevu koru, dok su lakši ostajali na površini i pravili slojeve, tako da se površina uglavnom sastoji od aluminijum silikata. Tako se došlo do novih saznanja o termalnoj evoluciji Meseca, što doprinosi i razumevanju toga kako se formirala unutrašnjost Zemlje.\nChang’e 4 rover se u Von Kármán krater, koji se nalazi na dnu South Pole-Aitken basena, spustio u januaru 2019, te oslobodio Yutu-2 rover koji sadrži spektrometar koji mu služi za merenje količine svetlosti koja se odbija od površine. Na osnovu proučavanja odbijene svetlosti naučnici su mogli da detektuju minerale i odrede njihov hemijski sastav. Zbog toga je kineska misija prilično važna, budući da se prva fokusira na sastav Mesečeve kore, a dalji rad će doprineti još boljem razumevanju koje bi moglo da rasvetli neke dobro čuvane kosmičke tajne, poput načina na koje su se formirala udaljena nebeska tela.\nMaksimović strelac u remiju, Valensija u Ligi šampiona\nVanja A 21 Juna, 2021 22 Juna, 2021


Krivi toranj - Blic Online\nItalijanske vlasti su naložile deportaciju Tunišanina Bilela Čauija, koji je navodno planirao teroristički napad na Krivi toranj u Pizi, javlili su danas italijanski mediji.\nDa li ste znali da i Beograd ima svoj krivi toranj?\nKrivi toranj u Beogradu možda nije turistička atrakcija kao onaj u Pizi, ali svakako skreće poglede znatiželjnih prolaznika. Reč je o tornju katoličke Crkve svetog Antuna Padovanskog na Zvezdari, koja pored ove zanimljivosti pažnju zavređuje i zbog izuzetnog kulturnog značaja.\nDŽIHADISTI PRETE Dolazimo u Rim da bacamo homoseksualce sa krivog tornja!\nPripadnici Islamske države uputili su pretnje Italiji putem Tvitera, najavivši da će “doći u Rim da bacaju homoseksualce sa krivog tornja u Pizi”.


NURDOR:Od kancera oboli jedno dete dnevno u Srbiji - juGmedia\nNURDOR:Od kancera oboli jedno dete dnevno u Srbiji\nNIŠ – Nacionalno udruženje roditelja dece obolele od raka (NURDOR) obeležilo je Svetski dan dece obolele od raka sa ciljem da podigne svest celokupne javnosti o tome da je unapređenje kvaliteta lečenja i života dece obolele od raka u Srbiji zajednička misija čitavog našeg društva.\nVođeni vizijom da svakom detetu obolelom od raka mora biti dostupno najbolje moguće lečenje i nega, kao i psiho-socijalna podrška celoj porodici da bi što lakše prebrodili dugotrajno, bolno i iscrpljujuće lečenje, ljudi u NURDORU se kroz razne programe trude da informišu i osnaže kako decu, tako i njihove porodice.\n„U ovom trenutku, kancer se gotovo svakog dana dijagnostifikuje jednom detetu u Srbiji. Ipak, podatak da je u više od 70 odsto slučajeva moguće izlečenje ohrabruje roditelje i staratelje obolelih mališana.“ – izjavio je gospodin Todor Mančić, Predsednik NURDOR-a i pozvao sve ljude dobre volje da se u skladu sa svojim mogućnostima priključe NURDOR-u i pomognu u borbi za stvaranje uslova zahvaljujući kojima će deca obolela od raka imati veće šanse da pobede ovu opaku bolest.\nNacionalno udruženje roditelja dece obolele od raka (NURDOR) osnovali su 2003. godine roditelji, lekari, medicinsko osoblje i volonteri sa ciljem da pomognu deci i njihovim porodicama koji se suočavaju sa kancerom.\n„Vodovod“ nudi reprogram na 12 rata\nKošarka: Leskovčani se revanširali Nišlijama – 68:57\nDEČJA NEDELJA Osnovci pitali predsednika za perspektivna zanimanja\nUčenici OŠ “Siniša Janić” i mališani iz vrtića “Milka Dimanić” imali su danas pregršt pitanja za predsednika opštine Vlasotince, a…\nZbog paljenja „Partizanovog“ navijačkog šala kazna 50 hiljada dinara\nNIŠ - Niška policija podnela je prekršajne prijave protiv trojicu navijača koji su prilikom odigravanja fudbalske utakmice između FK ''Radnički''…\nVRANJE - U Vranjskom naselju Sobina biće otvorena apoteka, čime će se zaokružiti process primarne zdravstvene zaštite stanovništva s obzirom da…


Završava se druga sezona "Igre sudbine", a sutra šok iznenađenje – Tračara\nZavršava se druga sezona “Igre sudbine”, a sutra šok iznenađenje\nVečeras će na TV Prva biti prikazana poslednja, 421. epizoda, druge sezone najgledanije i najdugovečnije srpske serije „Igra sudbine”. Odmah nakon toga sledi specijal „Igra sudbine – nova priča”, koji će biti uvertira u ono što nas očekuje već sutra uveče, a to je prva epizoda treće sezone, koja će trajati skoro dva sata – kao film! Upravo zbog toga danas i sutra na TV Prva neće biti emitovana serija „Kolo sreće”, budući da će „Igra sudbine” zauzeti njen termin.\nA šta nas to očekuje sutra? Kao što smo već pisali, ekipi se priključuje dvadesetak novih glumaca, među kojima je i Deni Mešić, brata Ammara Mešića, koji glumi Strahinju. Tu su, između ostalih, i Slobodan Stefanović i Mira Banjac, koju mnogi smatraju najvećim imenom jugoslovenske kinematografije. Međutim, dok ćemo na ekranu videti mnoga nova lica, od nekih starih se, nažalost, opraštamo večeras i više ih nećemo gledati u „Igri sudbine”. Evo ko je i zašto rekao zbogom najdugovečnijoj srpskoj sapunici.\nIvana Dudić, koju smo gledali kao zlicu Noru, neće biti deo nove sezone. Kako je ranije kazala, ne nastavlja snimanje serije i to zbog privatnih obaveza. Kakvih – nije precizirala. Za razliku od nje, Stojan Đorđević, koji je bio njen televizijski brat, i dalje će biti deo sage o porodicama Ožegović i Kanački, tako da se od Vida ne opraštamo.\nDijana Erski i Doda takođe će nam reći zbogom već večeras – Iva Štrljić nije potpisala ugovor za novu sezonu jer je, kako je rekla, ugovorila novi veliki projekat pre nego što je saznala da će „Igra sudbine” biti produžena.\nS druge strane, njen kolega Milorad Damjanović više neće biti Doda, ali to ne znači da ga nećemo gledati na ekranu. Naime, on se nedavno priključio ekipi sapunice „Kolo sreće”, tako da će nastaviti da nas oduševljava svojim talentom u večernjem terminu na TV Prva. Inače, zanimljivo je da Miki trenutno igra u predstavi-kabareu „Čeznem da vam kažem”, u kojoj mu je specijalna gošća upravo Iva Štrljić, a tu su i Stevan Piale i Mina Lazarević, koje takođe gledamo u „Igri sudbine” kao Luku, odnosno Stanu.\nNi Dragana Mićalović ne nastavlja snimanje serije – razloge za svoju odluku nije otkrila, ali možemo pretpostaviti da njen odlazak ima veze sa novim angažmanima. Naime, ona će se pojaviti u novoj sezoni sapunice „Tajne vinove loze”, čija je glavna zvezda njena sestra Sloboda Mićalović. Međutim, iako će njih dve igrati u istoj sagi, nećemo ih gledati u istom kadru – Sloboda će se pojavljivati u scenama koje se odnose na sadašnjost, dok će Dragana biti u prošlosti.\nAdina verna saveznica Višnja takođe će nam reći zbogom – glumica Jelena Đukić odavno je otkrila da neće nastaviti snimanje „Igre sudbine”. Nju publika može da gleda u mjuziklu „Devojačko veče”, u kojem staje na „daske” sa Ivanom Peters, Tijanom Dapčević, Zoranom Pavić i Majom Brukner.\nPrevPrethodna vestVeljko Ražnatović rekao sve o Bogdanu Srejoviću\nNaredna vestVesna Zmijanac otkrila da li je presadila kosuNext


Nikolić: Abazović da obrati pažnju kako komunicira sa DPS-om | MINA\nNaslovnicaCrna GoraNikolić: Abazović da obrati pažnju kako komunicira sa DPS-om\nPodgorica, (MINA) – Potpredsjednik Vlade Dritan Abazović morao bi da obrati pažnju na autoritarne crte ličnosti, kazao je portparol Demokratske partije socijalista (DPS) i dodao da Abazović treba da vodi računa o tome kako komunicira sa DPS-om.\nKako je saopštio portparol DPS-a Miloš Nikolić, Abazović, kao političar koji ima ambicije da bude moderan evropski lider, morao bi da obrati pažnju na autoritarne crte ličnosti koje je ispoljio u večerašnjoj emisiji Okvir.\n“Kada je, u maniru na kom bi mu pozavidjeli lideri Demokratskog fronta i pogotovo Demokrata, donosio presude o pojedincima prije nadležnih državnih organa, pozivajući se pri tom na navodne podatke i papire u koje je imao uvid kao koordinator službi bezbjednosti”, rekao je Nikolić.\nOn je “toplo preporučio” Abazoviću da ne zalazi na teren zloupotrebe službenog položaja, da stane iza svojih riječi i da doprinos daljoj izgradnji vladavine prava u Crnoj Gori.\n“Na kraju, skrećemo Vam pažnju da vodite računa o tome kako komunicirate, sa pojedincima ili sa DPS-om u cjelini, jer iako ste skloni teatralnom nastupu, sa nama ćete ipak morati, civilizovano i argumentovano”, rekao je Nikolić.


Federacija BiH dobila najveći budžet u historiji, podržan prijedlog Vlade – Jedinstvena Bosna i Hercegovina\nObjavljeno\t 28. Marta 2022. od strane\thaler / Nema komentara na Federacija BiH dobila najveći budžet u historiji, podržan prijedlog Vlade\nFederacija BiH je dobila najveći budžet u historiji, težak čak 5,6 milijardi KM.\nPredstavnički dom Parlamenta FBiH je sa 59 glasova ‘za’ podržao budžet kojeg je predložila Vlada FBiH. Protiv je glasalo 28 zastupnika, dok su dva bila suzdržana.\nTako će kantoni i opštine od nivoao Federacije BiH u tri godine dobiti koro 700 miliona KM.\nZa implementaciju Zakona o podršci porodicama s djecom u FBiH kojim Federacija po prvi put na sebe preuzima isplatu dječjeg dohotka od 103 KM mjesečno, izdvojeno je 50 miliona KM. Primjena počinje od 1. jula 2022. nakon usvajanja u Parlamentu FBiH. Svake naredne godine planirano je izdvajanje od 100 miliona KM godišnje, ali i više jer će se dječiji dodatak povećavati u skladu sa rastom BDP-a.\nVlada FBiH utvrdila dva amandmana na budžet


Potpisan Kolektivni ugovor za zaposlene u ''Šumama RS" - INFORMACIJA JE KAPITAL - Capital.ba\n01. nov. 2018. 16:34 Objavljeno u PRIVREDA\nSOKOLAC – Kolektivni ugovor za zaposlene u „Šumama Republike Srpske“, kojima se primanja radnika povećavaju za 20 KM, te definišu druga prava, potpisan je danas u direkciji tog preduzeća u Sokocu.\nKolektivni ugovor u ime preduzeća potpisao je direktor Risto Marić, a u ime sindikalnih organizacija Blažo Prodanović ispred Sindikata zaposlenih „Šuma“ i Dušan Marković ispred Jedinstvene udružene sindikalne organizacije u „Šumama“.\nPodsjećamo, sindikati koji okupljaju radnike „Šuma RS“ ispregovarali su sa Upravom preduzeća novi kolektivni ugovor prema kojem će radnicima ukupna primanja biti povećana, a pravna sigurnost poboljšana, što je CAPITAL objavio u tekstu „Pobjeda sindikata: Slijedi povećanje plata u „Šumama RS““.\nDogovorena je cijena rada u iznosu od 130 KM i ista je jedinstvena i promjenjljiva kategorija na nivou Javnog preduzeća. Cijena rada može biti veća ili manja, a zavisi od proizvodno-finasijskih rezultata preduzeća i ista se preispituje svakih šest mjeseci u toku poslovne godine, a sporazumno je utvrđuju Uprava i predsjednici sindikata.\nUmanjenje cijene rada u organizacionim dijelovima koji nisu izvršili realizaciju proizvodnje u planiranom obimu i koji su sa narušenom finansijskom ravnotežom, za svaki obračunski period, sporazumno utvrđuju direktor organizacionog dijela i predsjednik sindikalne organizacije reprezentativnog sindikata koji je većinski u tom organizacionom dijelu. Cijena rada se utvrđuje prije obračuna plate za naredno tromjesečje.\nCijena rada se može uvećavati organizacionom dijelu do 20% zavisno od proizvodno-finansijskih rezultata. Odluku o uvećanju cijene rada donosi Uprava na prijedlog direktora organizacionog dijela i predsjednika sindikalne organizacije. U organizacionim dijelovima u kojima je došlo do povećanja ili smanjenja cijene rada za isti procentualni iznos se povećava ili smanjuje plata direktora tog organizacionog dijela.\nKada su u pitanje naknade troškova radnicima i druga primanja po osnovu rada, radnici imaju pravo na naknadu toplog obroka u iznosu 205 KM, u odnosu na dosadašnjih 185 KM.\nNadalje, zaposleni imaju pravo na naknadu troškova prevoza u Javnom saobraćaju.\nOtpremnina prilikom odlaska u penziju predviđena je u visini četeromjesečne zarade koju bi radnik primio u mjesecu za koji se vrši isplata.\nTakođe, dogovoreno je da, preduzeće može u skladu sa svojim mogućnostima, u toku godine isplatiti sredstva za zimnicu i ogrev u visini tri cijene rada u preduzeću.\nJubilarne nagrade definisane su na način da preduzeće može iste isplatiti, u skladu sa svojim mogućnostima, za navršenih 20 godina radnog staža u visini jedne prosječne plate u Republici Srpskoj, a za 30 godina radnog staža dvije prosječne plate u RS.\nRadnici imaju pravo i na godišnji odmor u trajanju najmanje 20 radnih dana i uvećava se za po jedan dan za svake navršene tri godine radnog staža. Visinu regresa za korištenje godišnjeg odmora sporazumno utvrđuju Uprava i predsjednici reprezentativnih sindikata i ne može biti manji od 60% prosječno ostvarene plate na nivou preduzeća.\nKolektivnim ugovorom utvrđena su i povoljnija prava za radnike, u odnosu na zakonske odredbe, što je rezultat zajedničkog dogovora Uprave i reprezentativnih sindikata.\nKolektivni ugovor će biti objavljen u Službenom glasniku Republike Srpske, a isti stupa na snagu osam dana od dana objavljivanja. Stupanjem na snagu ovog Ugovora prestaje da važi Pravilnik o radu, saopšteno je iz „Šuma RS“\nKljučne riječi: izbor, kolektivni ugovor, sume rs, vazno\nPoreska kontrola u „Šumama RS“ otkrila dug od četiri miliona KM


Rezultati rada Komisije za žalbe Saveta za štampu u periodu novembar 2014 - februar 2015. godine - Savet za štampu\nRezultati rada Komisije za žalbe Saveta za štampu u periodu novembar 2014 - februar 2015. godine\n(predstavljeni na tribini 11. februara u Medija centru)\nSavet za štampu, u saradnji sa Nezavisnim udruženjem novinara Srbije, predstavio je rezultate svog rada, 11. februara 2015, na skupu u beogradskom Medija centru. Uvodničari, generalna sekretarka Saveta za štampu Gordana Novaković, predsedavajući Komisiji za žalbe Ivan Cvejić i član Komisije Vlado Mareš, ocenili su medijsku scenu u protekla tri meseca i predstavili najzanimljivije žalbe na medijske sadržaje. Goovorili su i o dilemama koje je Komisija imala prilikom razmatranja pojedinih žalbi i obrazložili neke od odluka.\nGordana Novaković je saopštila da je u periodu od 15.10.2014. do 10.02.2015. Savet primio 36 novih žalbi, što je znatno više nego u prethodnom tromesečnom periodu. Razlog za to može biti, kako je rekla Novaković, i to što je prethodni period obuhvatio leto, kada, po pravilu, ima manje žalbi. U poslednja tri meseca, Komisija za žalbe Saveta za štampu odlučivala je o 23 žalbe – u 16 slučajeva odlučeno je da je Kodeks novinara Srbije prekršen, dok u jednom slučaju članovi Komisije nisu mogli da usaglase stavove. Novaković je napomenula da je trenutno osam žalbi u proceduri, a da su tek dve rešene medijacijom, što ukazuje da redakcije i dalje nisu spremne da priznaju greške i dogovore se podnosiocima žalbi. Od 16 slučajeva kršenja Kodeksa, tri puta su to bili mediji koji nisu prihvatili punu nadležnost Saveta za štampu, pa su im izrečene javne opomene. Novaković je primetila i da je u devet slučajeva Komisija zaključila da je prekršeno više tačaka Kodeksa, a najčešće su krešene odredbe:\nNerazlikovanje činjenica od komentara, pretpostavki i nagadjanja – devet puta\nNepoštovanje pretpostavke nevinosti – četiri puta\nDiskriminacija i nepoštovanje etike i kulture javne reči – po tri slučaja.\nNa pitanje novinara za koje medije je Komisija za žalbe utvrdila da su prekršili Kodeks novinara, Gordana Novaković je navela Alo (4 puta), Kurir (3), Informer (2), Novosti (2), i Telegraf.rs i Blic (po jednom). Komisija je izrekla javne opomene portalima Glas zapadne Srbije (dva puta) i Teleprompter (jednom).\nNovaković je navela da je dnevni list Informer ranije prihvatio nadležnost Saveta za štampu, ali nakon što je Komisija donela odluku da je taj medij prekršio Kodeks, glavni urednik je odlučio da se povuče iz sistema samoregulacije.\nZanimljivo je to što je Ministarstvo kulture i informisanja RS podnelo žalbu Savetu za štampu\nzbog objavljivanja pornografskih sadržaja na naslovnoj strani dnevnih novina. Komisija je bila suočena sa dilemom da li da postupa po ovoj žalbu, jer Ministarstvo nije lično oštećeno objavljenim sadržajem, ali je odlučila da prihvati žalbu koju će razmotriti na sednici krajem februara.\nPredsedavajući Komisiji za žalbe Ivan Cvejić naglasio je da su ove brojke ohrabrujuće jer govore da je Savet postao prepoznatljiva institucija, ali da bi, imajući u vidu realnu situaciju u medijima, broj žalbi trebalo da bude znatno veći. Cvejić je i ovom prilikom pozvao gradjane da su obrate Komisiji za žalbe, ističiću da je Savet za štampu jedino telo koje dugočno može promeniti praksu u medijima.\nCvejić je, takodje, pozvao i PR i reklamne agencije na srpskom tržištu da obrate pažnju na odluke Saveta za štampu i da ih koriste kao reference prilikom svojih budućih propagandnih akcija.\nSlučajevi i dileme\nCvejić je naveo nekoliko slučajeva koji su bili posebno zanimljivi Komisiji za žalbe, ali i indikativni u odnosu na trenutnu situaciju u medijima.\nDruštvene mreže – prenošenje sadržaja\nGrađanka iz Vranja se žalila na dnevni list Kurir zato što je preneo snimke pacijenata iz bolnice koji su originalno snimljeni za TV prilog, ali nisu emitovani, zato što narušavaju prava pacijenata. Međutim, snimci su postavljeni na društvene mreže odakle ih je preuzeo Kurir i urednički obradio. Članovi Komisije za žalbe nisu mogli da se usaglase oko toga da li je Kodeks prekršen, imajući u vidu da je postavljanjem na društvenim mrežama sporni snimak zapravo javno publikovan, i da je „Kurir“ preneo već objavljen sadržaj. Mišljenja su bila podeljena – od ocene da je Kurir uradio pravu stvar kritikujući praksu neetičkog snimanja pacijenata, do stava da nema opravdanja za preuzimanje materijala kojim se grubo krši novinarska etika.\nGoran Jevtić – pretpostvaka nevinosti\nSlučaj pisanja Blica o glumcu Goranu Jevtiću nije predstavljao dilemu za Komisiju za žalbe. Zaključak Komisije je da je ovim tekstovima prekšena odredba Kodeksa koja se odnosi na poštovanje pretpostavku nevinosti. Goran Jevtić je javno žigosan kao krivac pre nego što je i započeo sudski proces, bez obzira što ni u jednom od objavljenih tekstova nije direktno rečeno da je kriv.\nUpotreba uvredljivih termina\nČlan Komisije za žalbe Vlado Mareš izdvojio je slučaj izveštavanja o fudbalskoj utakmici izmedju Srbije i Albanije tokom koje se na stadionu pojavio dron sa zastavom Velike Albanije. Bio je to mamac, rekao je Mareš, na koji su se „zakačili“ mnogi mediji, pre svega tabloidi, koji su pokrenuli baražnu vatru vređanja Albanaca, koja jer rezultirala i paljenjem objekata čiji su vlasnici Albanci. Grupa Albanaca se žalila Savetu i Komisija za žalbu zbog upotrebe termina „Šiptar“ prilikom izveštavanja o ovim događajima i Komisije je odlučila da je time prekršen Kodeks, jer to vređa i diskriminiše pripadnike jedne nacionalne zajendice. Mareš je napomenuo da bi bilo dobro kada bi urednici novinarima dali Kodeks novinara, kako bi ih podsetili kako treba izveštavati. „Poštujući Kodeks novinar čuva i svoje dostojanstvo“, zaključio je Mareš.\nBorba protiv cenzure - izazov za novinarstvo\nVlado Mareš je govorio i o tome da je Savet uspeo da ostane samoregulatorno telo u čiji rad se do sada država i političari nisu mešali, i izrazio uverenje da će se Komisija za žalbe vrlo brzo suočiti sa ozbiljnim problemom – perfidnom cenzurom koja se polako uvodi. Mareš smatra da je na delu skrivena cenzura koju sprovode urednici i novinari koji nameću politički, a ne profesionalni, novinarski „rezon“. Navodeći slučaj Informera, koji je na naslovnoj strani objavio da predsednik NUNS-a Vukašin Obradović podržava atentat na premijera Vučića, Mareš je naglasio da se u Srbiji vraća ranije popularna disciplina stvaranja neprijatelja. Komisija je jednoglasno odlučila da je Kodeks u ovom slučaju najgrublje prekršen. Mareš je naveo i primer TV Pink u čijoj emisiji je Obradović bio vredjan na najsramniji način, te reakciju premijera Vučića na pisanje istraživača BIRN-a, ocenivši da takvi incidenti predstavljaju negaciju novinarstva. „Mediji su, rekao je Mareš, postali PR i potparoli režima i trenutno se nalazimo u nečemu što predstavlja sumrak novinarstva“.\nUloga i mandat Saveta\nPosle prezentacija, predstavnici Saveta za štampu su odgovarali na pitanje iz publike.\nJedno od njih se odnosilo na nekonzistentnost prakse Javnog tužilaštva koje nije reagovala na brojne naslovne stranice tabloida, koje svojim sadržajem nedvosmisleno šire paniku, a naročito imajući u vidu privođenje građana i novinara tokom majskih poplava zbog objava na društvenim mrežama.\nIvan Cvejić je naglasio da Savet za štampu i Komisija za žalbe nemaju ambicija da postanu vrsta tribunala koji osuđuje i da ne zna zašto tužilaštvo ne reaguje. Lično, Cvejić se saglasio da su slučajevi koji su bili manje opasni za javnost vrlo brzo proceusuirani, dok je za postupke tabloida izostala reakcija. Cvejić je rekao da Savet nema drugog načina da utiče na taku praksu medija osim da javno, na ovakvim skupovima, ili tokom svog rada, ukazuje na takve trendove i njihove posledice.\nMarka Vasiljevića iz Regionalnog centra za manjine zanimalo je koliko medija koji su prihvatili nadležnost Saveta objavljuje odluke Komisije za žalbe da su prekršili Kodeks. Gordana Novaković je objasnila da većina medija objavljuje odluke, ali veoma često u skraćenom obliku.\n„Problem je najčešće i u tome što odluku objave u štampanom, a ne i u, mnogo čitanijem onlajn izdanju, ali je situacija znatno bolja u odnosu na početke rada Saveta“, dodala je Novaković.\nVasiljević je predložio da Savet pošalje informaciju o objavljivanju odluka Komisije za žalbu onima koji su slučajeve pokrenuli, kako bi imali kompletan uvid u ponašanje medija.\nPrisutne je zanimao i stav predstavnika Saveta za štampu kada su u pitanju društvene mreže i ograničenje sloboda izražavanja na ovim platformama. Mareš je naglasio da Komisija za žalbe nema, niti želi da ima, „batinu“, već je njegov cilj da ukazuje na neetičko pisanje i skreće pažnju na kršenje novinarskog Kodeksa.\nCvejić je rekao da ga lično veoma zanima odnos društvenih mreža i tradicionalnih medija i da je osnovna razlika izmedju njih – odgovornost. „ Na društvenim mrežama ne morate imati nikakvu odgovornost, ništa vas osim savesti ne obavezuje da poštujete tuđa prava“, objasnio je Cvejić i dodao da mediji, sa druge strane, itekako imaju tu odgovornost, ali je često zaboravljaju ili prebenegavaju.\nOn je naglasio da često koristi društvne mreže u poslu, ali da postoji veliki broj otvorenih pitanja i kod nas i u svetu u vezi sa odgovornošću u ovoj sferi. Podsećajući da su neki veliki listovi ukinuli mogućnost komentarisanja sadržaja, Cvejić je naglasio da uvažava njihove razloge - uvidom u komentare postalo je jasno da oni ne doprinose javnoj debati, već predstavljaju najčešće anonimni, organizovani napad ili odbranu stavova koji su izneti u tekstu.\nGeneralni sekretar NUNS-a, jednog od osnivača Saveta za štampu, Svetozar Raković, podsetio je da je ovo samoregulatorno telo za relativno kratko vreme od osnivanja imalo daleko bogatija iskustva nego, na primer, RRA, mnogo starije regulatorno telo sa daleko većim resursima i kapacitetima. On je naglasio da je Savet u svom proaktivnom i efikasnom radu prevazišao prvobitna očekivanja.\nRaković je pitao, s obzirom na to da Savet ima dosta slučajeva koji se odnose na kršenje autorskih prava, da li Komisija koristi savete stručnjaka za autorsko pravo kada odlučuje o takvim žalbama, odnosno da li koristi ekspertizu u odlučivanju o nekim specifičnim žalbama.\nNovakovićeva je odgovorila da u dosadašnjoj praksi Komisija nije tražila spoljne stručne savete, ali da bi Savet to mogao da čini, kada oceni da je potrebno. Kada je reč o kršenju autorskih prava, ukazala je da je jedan od članova Komisije Zlatko Čobović, sudski veštak za pitanja medijskog autorstva.\n- Nove tehnologije i medijske platfrome predstavljaju stalne izazove za sve aktere na medijskoj sceni, uključujući i Savet za štampu. Prateći dešavanja u regionu i svetu, Savet radi na obaveštavanju članova Komisije o novim trendovima i iskustvima drugih samoregulatornih tela.\n- Prikrivena cenzura i samocenzura predstavljaju rizik i za Savet za štampu.\n- Savet za štampu je pozvao PR agencije na srpskom tržištu da obrate pažnju na odluke ovog tela i da koriste kao reference prilikom svojih budućih propagandnih akcija.\n- Savet za štampu treba da razmisli o tome da uvede praksu obaveštavanja podnosilaca žalbi o objavljivanju odluke Komisije za žalbe u medijima koji su prekršili Kodeks novinara Srbije.\n- Komisija za žalbe mogla bi da koristi stručne savete specijalista za određene teme, ukoliko slučaj to zahteva.\n- Savet za štampu će nastaviti da organizuje javne skupove i skreće pažnju na uočene trendove u vezi sa poštovanjem Kodeksa novinara Srbije.


(VIDEO) Velja Ilić opet oštro o izvršiteljima: “Gori od turskih haračlija” – Gerila\nGerila > Politika > (VIDEO) Velja Ilić opet oštro o izvršiteljima: “Gori od turskih haračlija”\nobjavljeno na Aug. 03, 2019 u 11:57 am\nKada je ušao u kancelariju izvršitelja , izvršitelj je izašao ,a devojka koja je radila kao njegova službenica je predsedniku Nove Srbije rekla da ga ne poznaje, da ne može da mu da nikakve podatke i da mora da napusti kancelariju.\nOna nije dužna da zna ko je Velimir Ilić, ali jeste dužna da mu kao svakom građaninu da informaciju koju je zatražio. Umesto da radi svoj posao, ona je još i provocirala predsednika Nove Srbije i isterala ga napolje iz kancelarije, umesto da ga ljubazno obaveti o čemu se radi. Velimir Ilić je mirno izašao iz kanccelarije.\nKada je predsednik Nove Srbije tim povodom održao konferenciju za štampu neposredno po događaju, posle dva sata na vratima njegove privatne kuće pojavila se policijska patrola , jer je navodno izvršitelj, koji nije bio prisutan, prijavio da se predsednik Nove Srbije neprimereno ponašao u prostorijama izvršitelja.\nMUP umesto da štiti građane od najveće organizovane kriminalne grupe, koja je u Srbiji legalizovana –javnih izvršitelja , dolazi na vrata građanima da ih zaplaši i pomaže kriminal koji sprovode izvršitelji nad građanima Srbije.\nOni se ponašaju gore od turskih haračlija, otcepe koliko smatraju sami da treba da bude dug , koji je često po nekoliko puta veći od osnovnog sa njihovim nagradama, a građani Srbije žive u stalnom strahu kada će im zakucati na vrata.\nSve ovo pokazuje da su Vlada Srbije , predsednik i Narodna skupština blefirali da će uredbama i izmenama zakona staviti pod kontrolu javlašluk koji svakodnevno sprovode javni izvršitlji nad građanima Srbije. Svaki dan vidimo u novinama neku vest gde izvršitelji ljudima otimaju stanove i kuće i ostavljaju ih na ulici.\nNova Srbija se pita do kada će građani Srbije da trpe sav ovaj nezapamćen teror. Krajnji je momenat da se narod samoorganizuje , pruži legitiman građanski otpor u nedostatku institucija koje bi ih zaštitile i tako spreči otimanje imovine koje svakodnevno sprovode javni izvršitelji u Srbiji.


Starović o Izveštaju o Srbiji: Kucanje na otvorena vrata – Srbija NASA Zemlja\nStarović o Izveštaju o Srbiji: Kucanje na otvorena vrata\nby srbijanasazemlja March 26, 2021, 1:44 pm 1.9k Views\nStarović je za Radio-televiziju Srbije rekao da kada se sa “nivoa opštih mesta” stvari svedu “na konkretne zamerke”, da se često pokaže da poslanici EP “kucaju na otvorena vrata i da je Srbija već ostvarila značajne rezultate u rešavanju pojedinih slučajeva”.\nOn je rekao da je intereseovanje poslanika EP za izveštaj bilo veliko, da su podneli više od 400 različitih amandmana na Izveštaj.\n“Ocenjuje se pozitivno uloga Srbije u regionu zapadnog Balkana, a sa druge strane postoje više kritički intonirani segmenti izveštaja koji se tiču vladavine prava, borbe protiv korupcije i kriminala, medijskih sloboda”, istakao je Starović.\nOn je ukazao da je kod kriterijuma pred Srbiju “lestvica podignuta visoko, toliko visoko da je brojne države Evropske unije (EU) ne bi mogle preskočiti čak ni danas, a kamoli kada su postale punopravne članice, bilo da je to bilo 2004. godine, 2007. ili 2013. godine”.\nStarović je rekao da Srbija “prepoznaje veliku prilježnost” specijalnog predstavnika EU za dijalog Beograda i Prištine Miroslava Lajčaka i da “veruje u njegove dobre nemere”, ali je dodao da je za tango “potrebno dvoje”.\nStarović je rekao da Srbija može da pozdravi to što je konačno došlo do “iole odlučnije rekacije iz Brisela” na izjave premijera Kosova Aljbina Kurtija i drugih političkih izjava iz Prištine i naglasio da je “skandalozna izjava” Kurtija da nema nameru da bilo šta učini u formiranju Zajednice srpskih opština, “što je obaveza iz Brisela od pre osam godina”.\nOn je rekao da Srbija podržava proces dijaloga i da je spremna da u njemu učestvuje, ali da je potrebno da postoji “adekvatan nivo” spremnosti i u Prištini.\n“Teško je zamisliti da bi bilo ko od naših sadašnjih međunarodnih partnera i sagovornika kada bi ušao u naše cipele mogao da prihvati situaciju u kojoj je sada potrebno pregovarati i zaključivati nekave nove sporazume, a da Priština nije prethodno ispunila ono na šta se obavezala pre osam godina Briselskim sporazumom”, rekao je Starović.